15 هەزار ناوی لیستی پێشمەرگە دێرینەكان پێشمەرگەی دێرین نەبوون\nلە پرۆسەی پاكسازی لە لیستی ناوی ئەندامانی كۆمەڵەی پێشمەرگە دێرینەكاندا دەركەوتووە، لە كۆی 30 هەزار ناودا، 15 هەزار لە ناوەكان پێشمەرگەی دێرین نەبوون و تەنیا ئەو 15 هەزار ناوەش بۆ سەرۆكی هەرێمی كوردستان بەرز دەكرێنەوە.\nئەحمەد جەیران یەكێك لە پێشمەرگە دێرینەكانی گەرمیان بە "وشە"ی راگەیاند، دەبێت ناوی پێشمەرگە ناوێكی راستەقینە بێت، بەتایبەت ئەوانەی هەڵگری ناوی پێشمەرگەی دێرینن و ناكرێت ناوی تر تێكەڵ بە لیستی ناوی پێشمەرگە دێرینەكان بكرێت.\nئەو لێدوانەی جەیران لەكاتێكدا دێت كە پاش زنجیرەیەك خۆپیشاندانی پێشمەرگە دێرینەكان لە هەرێمی كوردستاندا بەرامبەر بە خەرج نەكردنی مووچەكانیان، دواتر لەگەڵ سەرۆكی هەرێمی كوردستان كۆ بوونەوە و بڕیار لە پاكسازی لە لیستی ناوی پێشمەرگە دێرینەكان درا، بە هەستكردن بەو راستییەی كە ژمارەیەكی زۆر لە ناو بەبێ ئەوەی پێشمەرگەی دێرین بن، بۆ وەرگرتنی مووچە، خراونەتە لیستی پێشمەرگە دێرینەكانەوە.\nجەمیل هەورامی بەرپرسی كۆمەڵەی پێشمەرگە دێرینەكانی كوردستان بۆ "وشە"ی روون كردەوە، لە مانگی ئایاری ساڵی پارەوە بەهەزاران پێشمەرگەی دێرینی كوردستان لە سنووری پارێزگاكانی سلێمانی و هەڵەبجە و یەكەی كارگێڕیی راپەڕین بۆ پێدانی مووچەكانیان لە وادەی خۆیدا دەستیان بە ناڕەزایی دەربڕین و خۆپیشاندان كرد.\nهەورامی ئاماژەی دا، "پێشمەرگە دێرینەكانیش كە لە رۆژانی سەختی خەباتدا بە خوێنی ئاڵیان پارێزگارییان لە خاكی پیرۆزی كوردستان كردووە و لەو پێناوەشدا گیانیان بەخت كردووە، لە جەنگی سەپێنراوی تیرۆریستانی داعشدا ژمارەیەك فەرماندە و پێشمەرگەی دێرین گیانیان بەخت كرد، بۆیە داواكارن پێشمەرگەی راستەقینە و كەسانێك كە پێشمەرگە نەبوون لە یەكتر جیا بكرێنەوە بۆ ئەوەی مافی پێشمەرگە دێرینەكان نەفەوتێت".\nهەورامی زیاتر دەڵێ، "داواكاری سەرەكیی پێشمەرگە دێرینەكان خۆی لەوەدا بینییەوە كە لیستی ناوەكانیان بخرێتە سەر وەزارەتی پێشمەرگە و بەشێوەیەكی رێكوپێك مانگانە مووچەكانیان دابەش بكرێت".\nكۆمەڵەی پێشمەرگە دێرینەكانی كوردستان لە پێشمەرگەكانی یەكێتیی نیشتمانیی كوردستان، حزبی شیوعی، حزبی سۆسیالیستی كوردستان و زەحمەتكێشان پێك هاتووە و پێشمەرگە دێرینەكانی پارتی دەزگەی ئەیلوولیان هەیە.\nبەرپرسی كۆمەڵەی پێشمەرگە دێرینەكانی كوردستان ئاشكرای كرد، "لە كۆبوونەوەی مانگی ئابی ساڵی رابردوو، لەگەڵ سەرۆكی هەرێمی كوردستان رێك كەوتین لەسەر ئەوەی چاو بە لیستی ناوی پێشمەرگە دێرینەكاندا بخشێنینەوە، نەك كەسانێك بە كردار لە شاخ نەبووبن یان بەشداری شەڕەكانی دژ بە رژێمیان نەكردبێت و ناوەكانیان تێكەڵ بە پێشمەرگەی راستەقینە كرابێت. ئێستە لیستێكی ترمان ئامادە كردووە و پێشكەش بە سەرۆكی هەرێمی كوردستانی دەكەین".\nبەگوێرەی زانیارییەكانی "وشە"، پێشتر لیستی ناوی كۆمەڵەی پێشمەرگە دێرینەكان 30 هەزار ناوی لەخۆ گرتبوو، بەڵام لە چاوپێداخشاندنەوەدا دەركەوتووە نیوەی ناوەكان راستەقینە نین.\nهەورامی دووپاتی دەكاتەوە، "لە كۆی 30 هەزار ناوی لیستی پێشمەرگە دێرینەكان، تەنیا 15 هەزار ناومان ئامادە كردووە لە لیستە نوێیەكەدا كە دەمانەوێت وەك لیستی ناوی پێشمەرگە دێرینەكان بخرێتە سەر وەزارەتی پێشمەرگەی حكوومەتی هەرێمی كوردستان و لەو رۆژانەدا لیستەكە ئاراستەی سەرۆكی هەرێم دەكەین".\nهاوكات شێرزاد باوەنووری، بەرپرسی لقی گەرمیانی كۆمەڵەی پێشمەرگەی دێرینەكانی كوردستان بە "وشە"ی راگەیاند، "خزمەتكردنی تەواو بە پێشمەرگە ئەركی سەرشانی حكوومەتی هەرێمی كوردستانە، بە ئێستەشەوە پێشمەرگە لە پاش 12 ساڵ لە رووخانی سەدام، دیسان لە جەنگێكی تردایە بەرامبەر بە تیرۆریستانی داعش".\nزیاتر دەڵێ، "لە سنووری گەرمیان چەند فەرماندەیەكمان شەهید بوون و ئەوەش مانای ئەوەیە كە پێشمەرگە دێرینەكان بە ئێستەشەوە پێشمەرگەن".\nگه‌رمیان/ سەبری هۆرینی


پارتى:دوو بژارده له‌به‌رده‌م ئه‌نجومه‌نى نوێنه‌راندان بۆ یه‌كلاكردنه‌وه‌ى یاساى دادگاى فیدڕاڵى » پێگەی تۆڕی میدیای عێراقی\nپارتى:دوو بژارده له‌به‌رده‌م ئه‌نجومه‌نى نوێنه‌راندان بۆ یه‌كلاكردنه‌وه‌ى یاساى دادگاى فیدڕاڵى\nفراكسیۆنى پارتى دیموكراتى كوردستانى نوێنه‌رایه‌تى،ئه‌مڕۆ شه‌ممه،دووپاتیكرده‌وه،په‌سه‌ندكردنى ژماره‌یه‌ك یاسا به‌شدارده‌بێت له‌چاره‌سه‌ركردنى كێشه‌كانى نێوان هه‌رێم وناوه‌ند.\nڤیان سه‌بڕى سه‌رۆكى فراكسیۆنى پارتى بۆ ئاژانسى هه‌واڵى عێراقى(اه‌ع)ڕایگه‌یاند"دوو بژارده له‌به‌رده‌م ئه‌نجومه‌نى نوێنه‌راندایه بۆ په‌سه‌ندكردنى یاساى دادگاى فیدراڵى،یان به‌هه‌مواركردنه‌وه‌ى یاساكه یان به‌په‌سه‌ندكردنى یاساییه‌كى نوێ ،ئه‌مه‌یش پێویستى به‌سێ له‌سه‌ریه‌كى ده‌نگى ئه‌ندامانى ئه‌نجومه‌نى نوێنه‌ران هه‌یه"،دووپاتیشیكرده‌وه"ڕێژه‌یی یاسایی دادگاى فیدڕاڵى تووشى كێشه بووه به‌هۆى خانه‌نشین بوونى یه‌كێك له‌نۆ ئه‌ندامه‌كانى".\nباره‌ى یاساى هه‌ڵپه‌سێردراوه‌كان سه‌بڕى ئاماژه‌ى دا"هێزه كوردستانییه‌كان هه‌وڵى بێوچان ده‌ده‌ن بۆ په‌سه‌ندكردنى ژماره‌یه‌ك یاسا،چونكه ده‌بێته به‌شێك له‌چاره‌سه‌كردنى سه‌رجه‌م كێشه هه‌ڵپه‌سێردراوه‌كان كه‌ماوه‌ى ساڵانێكه هه‌ن".\nوتیشى"له‌نێو ئه‌م یاسایانه،یاساى نه‌وت وغاز ،كه‌پێویستى ڕێككه‌وتنێكى ئاشكرا ولێكتێگه‌یشتنى هاوبه‌شى هه‌یه بۆ بڕگه‌ى بابه‌ته ده‌ستوورییه‌كان"،داوایشى له"حكومه‌تى فیدڕاڵى وهه‌رێم كرد له‌سه‌ر ئه‌م یاساییه بگه‌نه ڕێككه‌وتن به‌هه‌ماهه‌نگى له‌گه‌ڵ سه‌رجه‌م هێزه سیاسییه‌كان وله‌نێویشیاندا هێزه كوردستانییه‌كان".\nشایه‌نى باسه به‌شیر حه‌داد جێگرى دووه‌مى سه‌رۆكى ئه‌نجومه‌نى نوێنه‌ران دوێنێ هه‌ینى،دووپاتیكرده‌وه،شاندێكى حكومه‌تى هه‌رێمى كوردستان له‌داهاتوویه‌كى نزیكدا سه‌ردانى به‌غدا ده‌كات بۆ ته‌واوكردنى گفتوگۆكان.\nحه‌داد بۆ ئاژانسى هه‌واڵى عێراقى(اه‌ع)،ڕایگه‌یاند"شاندى هه‌رێم گفتوگۆى سێ دۆسییه‌ى گرنگ له‌گه‌ڵ حكومه‌تى فیدڕاڵى ده‌كات"،وتیشى"ئه‌و دۆسییانه بریتیین له‌به‌شه بوودجه‌ى هه‌رێمى كوردستان له‌بوودجه‌ى گشتى ساڵى داهاتوو،له‌گه‌ڵ دۆسییه‌كانى نه‌وت وده‌روازه سنوورییه‌كان".


توانسته جوگرافیه‌کانى په‌ره‌پێدانى پرۆسه‌ى به‌خیۆکردنى هه‌نگ له قه‌زاى خانه‌قین\nفلاح محمد ستار 1\nصالح حسن على 2\n1 زانکۆی کرمیان کولیجی زمان وزانسته مرۆڤایه‌تیه‌کان\n2 به‌ریوه‌به‌رایه‌تی په‌روه‌رده‌ى دیالا\nبه‌خیۆکردنی هه‌نگ شێوازێکه له شێوازه‌کانى به‌کارهێنانى زه‌وى کشتوکاڵ بۆ به‌رهه‌مهێنانى ئاژه‌ڵى له ناوچه‌ى لێکۆڵینه‌وه, وبه‌خیۆکردنى هه‌نگ بۆ مه‌به‌ستى به‌رهه‌مهێنانى هه‌نگوێن به‌کاردێت له سودێکى خوراکى پزیشکى جۆراوجۆرى هه‌یه, خواى په‌روه‌ردگار شوێنێکى تایبه‌تى به‌هه‌نگ داوه وله قورئانى پیرۆز له سوره‌تى (نحل )ئاماژى پێ کردوو:( ۆأَوْحَى رَبُّکَ إِڵى النَّحْلِ أَنِ اتَّخِژِی مِنَ الْجِبَالِ بُیُوتاً ۆمِنَ الشَّجَڕ ۆمِمَّا ێعْڕشُونَ(68) پُمَّ کُلِی مِنْ کُلِّ الپَّمَرَاتِ فَاسْلُکِی سُبُڵ رَبِّکِ ژُلُلاً ێخْرُجُ مِنْ بُگُونِهَا شَرَابٌ مُخْتَلِفٌ أَلْۆانُهُ فِیهِ شِفَا‌وٌ لِلنَّاسِ إِنَّ فِی ژَلِکَ ڵێێه‌ً لِقَوْمٍ ێتَفَکَّرُونَ(69))(1).\nیه‌کێک له تایبه‌تمه‌ندییه‌کانى هه‌نگ بڕیتیه له که‌ئه‌وى تێچونى به‌رهه‌مهێنانى که‌مه به‌ڵام نرخى هه‌نگیون به‌رزه,له‌خشته‌ى ژماره(1) ناوچه‌ى لیکۆڵینه‌وه ده‌خه‌ینه روو ونه‌خشه‌ى ژماره(2)بۆمان ده‌رده‌که‌وى که ژماره‌ى به‌خیۆکه‌رانى هه‌نگ له ناوچه‌ى لێکۆڵینه‌وه ب(81) به‌خیۆکر و(1709)پووره‌هه‌نکیان هه‌یه به‌سه‌ر (5)ناوچه دابه‌ش کراوه ئه‌میش ڕێژه‌ێکى که‌مه سه‌ره‌ڕاى بوونى باردۆخى سروشتی گونجاو بۆ به‌خیۆکردنى هه‌نگ له ناوچه‌ى لێکۆڵینه‌وه, وه کۆى به‌رهه‌مهێنانى هه‌نگوێن گه‌یشته (10769)کگم له ساڵى 2016.\nهۆکاره سه‌ره‌کیه‌کانى که‌مى ڕووبه‌رى ئه‌م چالاکییه ده‌گه‌رێته‌وه بۆ که‌مى شاره‌زایى به‌خیۆکردنى هه‌نگ وسه‌رقاڵى جوتیاران به‌کاروکشتوکاڵییه‌کانى تر. جیاوازى له‌ژینگه‌ى سروشتى له ڕووى زه‌وى وئاووهه‌واو ڕوه‌ک و ئاو ، هۆکارێکه بۆ جیاوازى نێوان که‌رته کشتوکالیه‌کان ئه‌مش کاریگه‌رى هه‌یه له‌سه‌ر پووره‌هه‌نگوین به ڕێژه‌ێکى جیاواز.\n1- القرێن الکریم، سوره النحل، اڵایه(68) و(69).\n2- مدیریه زراعه دیالى،الشعب قچا‌و خانقین ،قسم وقایه النباتات،اعداد النحالین،2016.\n3- الشیخ ، غچنفر حکمت محمود ، مبادئ تربیه النحل ، ،الهیئه العامه للإرشاد والتعاون الزراعی لوقایه المزروعات، قسم النحل ، نشره ارشادیه رقم(45)، وزاره الزراعه ، العراق ،2008 .\n4- العلی ،عبد الباقی محمد ، تربیه النحل ،گ1،جامعه بغداد، کلیه الزراعه ، قسم وقایه النبات ،العراق،20011.\n5- الاغا ، امل محمد ، النحل والعسل، ترجمه ، دارالرچوان، حلب، سوریا، 2005.\n6 - عبد الستار ، عباس ، دلیل تربیه النحل، ، مکتب الورود للتوزیع، گ1،العراق،2005.\n7 باشا ، محمد خلیل ،الموسوعه فی علم النحل، ، الدار العربیه للموسوعات، گ1،بیروت، لبنان ،1983.\nڵکۆڵینه‌وه مه‌یدانى وچاوپێکه‌وتن:\n1- مقابله له‌گه‌ڵ ئه‌ندازیارى کشتوکاڵ (نوریه فرحان) له به‌روارى 7/3/2017.\n2- ڵیکۆڵینه‌وه‌ى مه‌یدانى له‌به‌روارى 8 /3 / 2017.\nPDFفایلی 879.93 K\nژماره‌ی بینینی توێژینه‌وه : 283\nرێژەی داگرتنی PDF: 340\nستار, فلاح, على, صالح. (2017). توانسته جوگرافیه‌کانى په‌ره‌پێدانى پرۆسه‌ى به‌خیۆکردنى هه‌نگ له قه‌زاى خانه‌قین. Journal of Garmian University, 3(Khanaqine Conference), 27-41. doi: 10.24271/garmian.29\nفلاح محمد ستار; صالح حسن على. "توانسته جوگرافیه‌کانى په‌ره‌پێدانى پرۆسه‌ى به‌خیۆکردنى هه‌نگ له قه‌زاى خانه‌قین". Journal of Garmian University, 3, Khanaqine Conference, 2017, 27-41. doi: 10.24271/garmian.29\nستار, فلاح, على, صالح. (2017). 'توانسته جوگرافیه‌کانى په‌ره‌پێدانى پرۆسه‌ى به‌خیۆکردنى هه‌نگ له قه‌زاى خانه‌قین', Journal of Garmian University, 3(Khanaqine Conference), pp. 27-41. doi: 10.24271/garmian.29\nستار, فلاح, على, صالح. توانسته جوگرافیه‌کانى په‌ره‌پێدانى پرۆسه‌ى به‌خیۆکردنى هه‌نگ له قه‌زاى خانه‌قین. Journal of Garmian University, 2017; 3(Khanaqine Conference): 27-41. doi: 10.24271/garmian.29


ته‌قینه‌وه‌یه‌ك له كابۆل روویادا ده‌یان كوژراو و بریندارى لێكه‌وته‌وه\nته‌قینه‌وه‌یه‌ك له كابۆل روویدا ده‌یان كوژراو و بریندارى لێكه‌وته‌وه\nسه‌رچاوه‌كانی هه‌واڵ رایانگه‌یاند له ئه‌نجامی ته‌قینه‌وه‌ی ئۆتۆمبێلێكی بۆمبڕێژكراو له نزیك په‌ڕله‌مانی ئه‌فغانستان له كابۆلی پایته‌ختی ئه‌فغانستان ده‌یان كوژراو و برینداری لێكه‌وته‌وه.\nله‌مباره‌یه‌وه ئاژانسی هه‌واڵی رۆیته‌رز له زارى سه‌لیم ره‌سولی به‌رپرسی گه‌وره‌ی كه‌رتی ته‌ندروستی بڵاوكردووه‌ته‌وه كه به هۆی هێرشی خۆكوژێك به ئۆتۆمبێله بۆمبڕێژكراوه‌كه‌وه 33 كه‌س كوژراون و لایه‌نیكه‌م 70 كه‌سی دیكه‌ش برینداربوون .\nئه‌شره‌ف غه‌نی سه‌رۆكی ئه‌فغانستان ئیدانه‌ی هێرشه‌كه‌ی كردو به‌ڵێنی دا كه تاوانكاران له هه‌رشوێنێكی وڵات بن سه‌لامه‌ت نابن .\nلاى خۆشییه‌وه بزوتنه‌وه‌ی تاڵیبان به‌رپرسیاره‌تی خۆی له ته‌قینه‌وه‌كه راگه‌یاند و ئاماژه‌ی به‌وه‌كردووه كه هێرشه‌كه پاسێكی گواستنه‌وه‌ی كارمه‌ندانی ئاژانسی هه‌واڵگری ئه‌فغانستانیان كردۆته ئامانج .\nله لایه‌كی دیكه‌وه كه‌ناڵی سی ئێن ئێنی ئه‌مریكی بڵاویكردۆته‌وه كه دوو ته‌قینه‌وه له نزیك باڵه‌خانه‌ی په‌ڕله‌مان و زانكۆی تایبه‌تی ئه‌مریكی له كابۆل رویانداوه و یه‌كه‌میان له رێگه‌ی خۆكوژێكه‌وه ئه‌نجامدراوه و ته‌قینه‌وه‌ی دووه‌میش له كاتی گه‌یشتی پۆلیس بۆ شوێنی رووداوه‌كه ئۆتۆمبێلێكی بۆمبڕێژكراو له‌هه‌مان شوێن ته‌قیوه‌ته‌وه .


یاسین تەها 2020.08.08 04:21 PM\nدانوستانە چڕوپڕەكانی دوای نیسانی ئەمساڵ رێككەوتنی دەست و دەمی هەرێم و بەغدایان لێ نەكەوتەوە، سەرباری ئەوەی لەمپەری زۆر گەورەیان تێپەڕاند؛ گرێی رادەستكردنی نەوت بە نمونە، هۆكاری ئەمەش زیاتر بۆ نەبوونی زەمینەی سیاسی و ئابووری و شڵۆقیی هاوكێشەی هێز دەگەڕێتەوە لە ناوەند.\nبەغدا كە خۆی تازە بەسەختی بەرخورد لەگەڵ بارگرانییەكانی كۆرۆنا دەكات، هیچ ناچار نییە ببێتە فریادڕەستی هەرێمی كوردستان و وەك دەڵێن "كوڕی خۆی بە قوربانی كچی خەڵك بكات".\nلە ئێستادا خەمی حكومەتی بەغدا دابینكردنی ڕێكوپێكی موچەیە لە وادەی خۆیدا كە وەك یەكەم پێشینە دواكەوتنی مانگانەی نزیك دەبێتەوە لە 7_ 10 ڕۆژ لە كۆی وەزارەت و دەزگاكان.\nلە لایەكی تر كێشەی گەورەی سەرۆك وەزیران میلیشیا چەكدارەكانە كە لە بەرچاوی دنیا وێنەی فەرماندەی گشتی هێزە چەكدارەكانیان ژێر پۆستاڵەكانیان نا، هیچ شتێكیش لەگەڵ ئەمانەدا ناكرێت ئەگەر هاوتاكەی بە زیادەوە بەرامبەر هەرێمی كوردستان نەكرێت.\nلە ئێستادا "ملكەچكردنی هەرێم" مەرج و تاقیكردنەوەی ڕاستەقینەیە بۆ هەر سەرۆك وەزیرانێك كە بیەوێت لە ناوەڕاست و باشوور هەنگاوێك بنێت بە پێچەوانەی سەردەمی عەبدولمەهدی كە "حەوت دەرمانە" یەكی لە كورد و میلیشیاكان و هێزە كاریگەرەكان دروستكردبوو بۆ ئەوەی هیچ گوێ بە بۆڵە و ناڕەزایەتی شەقام نەدات و ئەوەبوو راپەڕینی تشرینی بەدواداهات (2019).\nگرێی رێككەوتن بەغدا كە زۆر ئاڵۆز بووە، روویەكی مەسەلەكەیە، رووەكەی تری پەیوەندی بە بەرنامە و بژاردەی ناوخۆی هەرێم خۆیەوە هەیە، ئاخۆ لە لایەك چی ئەكات بۆ كاركردنە سەر ئەو هاوكێشەیە لە لایەك و كردنەوەی گرێ كوێرەكان.\nلە لاكەی تر چۆن رێگە لە داڕمانی تەواوەتی بارودۆخ دەگرێت كە هیلاك و شەكەتە بەدەست لێكەوتەی كەڵەكەبوونی قەیرانەكانەوە هەر لە شوباتی 2014 تا جەژنی قوربانی ئەمساڵ.


ئەو هەرزەکارانەی لە بەڕێوبه‌رێتی چاکسازیی عێراقی دەستبەسەرن خوێندن و چاودێری تەندروستی و خزمەتگوزاریی چاکسازییان پێدەدرێت. [خاوەنی وێنە: وەزارەتی کار و کاروباری کۆمەڵایەتی عێراق]\nعێراق ماوەیەکە ئەو منداڵە بیانییانە دادگایی دەکات کە تێوەگلاون لەو تاوانانەی رێکخراوی "دەوڵەتی ئیسلامی" (داعش) ئەنجامیداون لەکاتێکدا دڵنیاییدەدات بەوەی دادگاییەکی دادپەروەرانە دەکرێن و مافە یاساییەکانیان دەپارێزرێت، پسپۆڕان بە دیارونایان وت.\nئەنجومەنی باڵای دادوەریی عێراق لە 31 کانونی یەکەم رایگەیاند کە 108 منداڵی بیانی لە 2018 تاوانی پەیوەندیداربوون بە داعشیان له‌سه‌ر ساغکرایەوە، لەکاتێکدا دادگاکانی عێراق سزای 31 کوڕ و 77 کچیان دا.\nئەوانە منداڵی ئەو چەکدارە بیانییانە بوون کە گەشتیانکردبوو بۆ عێراق بۆ شەڕکردن شانبەشانی داعش.\nبەڕێوبەری رێکخراوی کلتوری یاسایی، تاریق حەرب بە دیارونای وت: "ئەو منداڵە بیانیانەی گومانی داعشبوونیان لێدەکرێت دادگاییەکی دادپەروەرانە دەکرێن."\nداعش منداڵانی رادەکێشا بۆ نێو ریزەکانی لەکاتی دەسەڵاتیدا بەسەر بەشێكی گەورەی عێراق و سوریادا. [وێنەکە لەسەر تۆڕە کۆمەڵایەتیەکان بڵاوکراوەتەوە]\nوتی: "دادگا عێراقییە پەیوەندیدارەکان لێکۆڵینەوە لەو تاوانە تیرۆریستیانە دەکەن کە گوماندەکرێت ئەم هەرزەکارانە ئەنجامیاندابێتن بە ئاستێکی بەرزی وریایی و بەرپرسیارێتییەوە."\nوتیشی دادگاییەکان بەشێوازێکی دروست بەڕێوەدەچن، دادگاکان پارێزەری بەرگریکار دەستنیشاندەکەن بۆ گومانلێکراوان و تەنیا کاتێك بڕیاردەدەن کە بەڵگەی رەتنەکراوە بدۆزرێتەوە.\nوتی کاری لێکۆڵینەوە و دادگاییەکان به‌گوێره‌ی رێکەوتنە نێودەوڵەتیەکان ئه‌نجامده‌درێن و ئاماژەیکرد بەوەی سیستمی دادوەری جیاوازی ناکات لەنێوان عێراقی و بیانییەکاندا.\nجەختیکردەوە: "یاسای عێراقی بەسەر هەموو هەرزەکارێكدا جێبەجێدەکرێت، لە هەر نەتەوە، ئایین یان گروپێكی ئێتنی بێت."\nیاسای عێراقی هەرزەکار بە کەسێك پێناسەدەکات لەنێوان تەمەنی نۆ بۆ 18 ساڵدا بێت و رێدەدات بەوەی خزمێکی وەك پارێزەر کاری بۆ بکات، تەنانەت گەر پارێزەریش نەبێت.\nگەڕی دادگاییەکە دەبێت نهێنی بێت بۆ پاراستنی شوناسی هەرزەکارەکە و یاسای عێراقی رێنادات بە دادگاکان سزای مەرگ بۆ هەرزەکاران دەربکەن.\nهەرزەکارە تاوانبار یان دەستبەسەرکراوەکان لە بەڕێوبەرێتی چاکسازی هەرزەکاران دادەنرێن، کە لەوێ لە خولی چاکسازیدا ناونوسدەکرێن لەگەڵ پێدانی پەناگە و خوێندن و چاودێری تەندروستی و رێنمایی.\nمافی هەرزەکاران پارێزراوە\nئەندامی دەستەی باڵای عێراقی بۆ مافەکانی مرۆڤ، فاتن حیلفی وتی: "سیستمی دادوەریی عێراقی شەفافە و پابەندە بە جێبەجێکردنی هەنگاوە یاساییەکان لە کەیسی هەرزەکاراندا."\nبە دیارونای وت: "پەیوەست بە ژنان و منداڵانی پەیوەندیدار بە داعشەوە، سەردانمان کردن و چاودێریی دۆخیانمان کرد، بەگشتی بەپێی کەیسەکانیان."\nوتی دادگایی و لێکۆڵینەوەی هەرزەکاران ئەم رێکارە دەگرنەبەر و مافەکانیان پارێزراون.\nوتیشی منداڵانی خوار تەمەن نۆ ساڵ لەکاتی لێکۆڵینەوەدا لە دایکیان جیادەکرێنەوە و وتیشی لەدۆخێکدا گەر دایکەکە لەبەر پەیوەندی لەگەڵ داعش سزابدرێت، منداڵەکانی چاودێری دەکرێن.\nحیلفی وتی: "هەندێك لەم منداڵانە دەکرێت سنوورداشی وڵاتی رەسەنیان بکرێنەوە بەگوێرەی داواکاریی خزمانیان و لەڕێی رێچکە دیبلۆماسیەکانەوە."\nلە 30 کانونی یەکەمدا، عێراق زیاد لە 30 هەرزەکاری ناردەوە بۆ روسیا، کە دایکانیان خەڵکی داغستان و چیچان بوون و لەسەر تیرۆریزم سزادرابوون.\nوتی ئەمە دوای "گفتوگۆی دوولایەنە هات کە نزیکەی ساڵێکی خایاند".\nعیسام فەیلی کە وانەی زانستی سیاسەت دەڵێتەوە لە زانکۆی بەغدا وتی: "عێراق مافی ئەو هەتیوانە دەپارێزێت کە باوانیان ئەندامی بیانیی کوژراوی داعش بوون یان دایکانیان سزای تیرۆریزمیان بەسەردا دراوە."\nوتی گەر وڵاتی رەسەنی منداڵەکە داوای رادەستکردنەوەیان بکات، عێراق پابەند دەبێت، بەگوێرەی بڕگەکانی یاداشتنامەی لێکتێگەیشتن.\nوتیشی: "هه‌رچی ئەو هەرزەکارە بیانیانەشه كه لەسەر تاوانی تیرۆریزم دەستبەسەرکراون، دەبرێنە ناوەندەکانی چاکسازی تا بتوانرێت سزابدرێن.\nفەیلی وتی: "عێراق پابەندە بە مافی مرۆڤ و مامەڵەی یاسایی و مرۆییه‌وه لەگەڵ ئەم هەرزەکارانە و ئەرکی ئەخلاقی خۆی بەجێدەگەیەنێت لە چاكکردنەوەیاندا."


سلێمانی.. باندێكی مه‌ترسیدار كه چه‌ندین تاوانیان ئه‌نجامداوه ده‌ستگیركران\nهێزه ئه‌منییه‌كانی سلێمانی باندێكیان ده‌ستگیر كرد له ماوه‌ی رابردوودا خه‌ڵكیان ڕفاندووه و كوشتویانه و پاره‌یان له چه‌ند كه‌سێك سه‌ندووه.\nبه‌گوێره‌ی زانیاری هێزه ئه‌منییه‌كان ئه‌و بانده، هه‌ماهه‌نگیان له‌گه‌ڵ باندێكی تاوانكاری له باشووری عێراق هه‌بووه و پێكه‌وه چه‌ند تاوانێكیان ئه‌نجامداوه.\nبه‌پێی زانیاریه‌كان ئه‌و بانده پێكهاتوون له پێنج كه‌س و دوای ده‌ستگیركردنیان دانیان به تاوانه‌كانیاندا ناوه و به ئاماده‌بوونی تۆمه‌تباره‌كان ته‌رمی یه‌كێك له قوربانیه‌كان له ناوچه‌ی قوله‌ره‌یسی سلێمانی ده‌رهێنرایه‌وه كه دوای كوشتنی لێی نێژرابوو.\nهاوكات به‌ڕێوبه‌ری ئاسایشی سلێمانی رایگه‌یاند له‌وه‌ته‌ی له ده‌زگای ئاسایش كار ده‌كه‌م گروپی مه‌ترسیداری له‌و شێوه‌یه‌م نه‌بینوه.\nحه‌سه‌ن نوری، به‌ڕێوبه‌ری ئاسایسی سلێمانی له كۆنگره‌یه‌كی ڕۆژنامه‌وانیدا ورده‌كاری ده‌ستگیركردنی تاوانباره مه‌ترسیداره‌كانی سلێمانی ئاشكرا كرد و وتی بانده تاوانكارییه‌كه سێ كه‌سیان كوردن و به‌ناوی ئاواره‌وه هاتونه‌ته ناو شاری سلێمانییه‌وه.\nحه‌سه‌ن نوری باسی له‌وه‌ش كرد ئه‌و بانده له ساڵی 2016ه‌وه ده‌ستیان به‌و تاوانانه كردووه و به شه‌وان گه‌ڕاون به‌ناوشاردا و تاوانیان ئه‌نجامداوه ئۆتۆمبیلی هاوڵاتیانیان فڕاندوه.\nبه‌پێی وته‌ی به‌ڕێوبه‌ری ئاسایش ئه‌و بانده دوو كه‌سیان كوشتووه كه‌سیكیان به‌ناوی "تاریقی به‌قاڵ"، كه ماوه‌یه‌كی زۆره دیار نه‌ماوه، ئه‌و بانده دوای رفاندنی خۆی و ئۆتۆمبیله‌كه‌ی كوشتویانه و ته‌رمه‌كه‌یان له ناوچه‌ی قوله‌ره‌یسی ژێر خاك كردووه.\nهاوكات كه‌سیكی دیكه‌یان به‌ناوی "مه‌ریوان دارا" كه خاوه‌نی ماركێتێك بووه كوشتووه و دانیان به چه‌ند تاوانێكی دیكه‌شدا ناوه.\n744 جار خوێندراوەتەوە


لوقمان مصطفی صالح: تورکیا پێشێلکردنی یاسا نێودەوڵەتیەکانی کردووە بەنەریت. - WTARIKURD\nپاش ئەوەی (دۆناڵد ترەمپ)ی سەرۆکی ئەمریکا بڕیاریدا، کە هێزەکانی سوپای وڵاتەکەی لە خاکی سوریا بکشێنێتەوە بە پاساوی ئەوەی، کە داعش نەماوەو ئیدی پێویست ناکات لەوێ بمێننەوە. هەر وەک پێشتر پێشبینی کراوبوو بەرژەوەندیان لەکوێ بێت ئەوان لەوێن و بەرگری لێ دەکەن. چاوەڕوان کراویش بوو، کە پشت لە هاوپەیمانە کوردەکەی بکات و، بیانداتە دەستی قەدەر.!\nهەر لە دوای ڕێکەوتنی ژێربەژێری ترامپ و ئۆردۆگان، دەوڵەتی داگیر کەری تورکیاو بەهاوکاری چەتەکانی هەستان بە به‌زاندنی خاکی رۆژئاوای کوردستان و هێرش بۆ سەرکانتۆنەکانی رۆژئاوا لکێنراو بە دەوڵەتی سوریاوە، له‌لایه‌ن سوپای دەوڵەتی تورکەوە،وێڕای ئەوەی پێشێلکردنی یاسای نێودەوڵەتیەکانە،لە هەمان کاتیشدا شەرمەزاریەکی گەورەیە بۆ کۆمەڵگای نێودەوڵەتی و ڕێکخراوی مافی مرۆڤی جیهانی،بۆ بێدەنگ بوونیان لە ئاست ئەو هەموو تاوانە نامرۆڤانەیەی بەرانبەر بە گەلێکی مەزڵوم دەکرێت، کە لەسەر زێدو باووباپیرانی خۆیان لەلایەن دەوڵەتی فاشی تورکەوە کوشت وبڕدەکرێن. پێشێلکردنی خاکی رۆژئاوای کوردستان له‌لایه‌ن ئه‌رته‌شی تورکه‌وه لەگەڵ ئەوەی دەبێت به‌زمانێکی توند شه‌رمه‌زار بکرێت، دەبێت بەپەلەش داوای وەستاندی بکرێت، چونکە ئەم هێرشە بە هەموو پێوەدانگە سیاسی و یاسا نێودەوڵەتیەکان بە پێشێلکردن و داگیرکردنی خاکی سوریا دادەنرێت. بۆیە نابێت به‌هیچ شێوه‌یه‌ک لێی قەبوڵبکرێت، کە تاهەنوکەش خاوەن سەروەری خۆیەتی و له هه‌مان کاتدا ئه‌م ته حه‌دایه وه‌کو هه‌ڕه شه‌یه‌کە له په‌یوه‌ندیه مێژوویه‌کانی نێوان گه‌لانی ناوچەکە بە گشتی و گەلانی تورکیا و سوریا بە تایبەتی.\nبۆیە هێرشەکەی تورکیا بۆ سەر رۆژئاوای کوردستان بە پێشێلکردنی یاسای نیودەوڵەتی لەقەڵەم دەدرێت، چونکە ئەو یاسایەی کە لە ساڵی 1991 ه‌وه بووە هۆکاری سەرەکی دروست بوونی هاوپەیمانیەتی لە نێوان زیاتر لە 36 وڵاتانی رۆژئاو او رۆژهەڵات لە دژی داگیرکردن و بەزاندنی سەروەری دەوڵه‌تی کوەیت لە لایەن رژێمی بەعسی لەناوچوو. بەو پێوەرە سیاسی ویاساییە دەبێت توركیا بەداگیر کەر ئاژمار بکرێت لە پێشێلكردنی سەروەری خاکی سوریا، لەبەر ئەوەی حكومەتی توركیا بە پێی یاسا نێودەوڵەتیەکان تەنها بۆی هەیە سنوری خۆی بپارێزێ، بۆی نیە سنوری ووڵاتێکیتر ببەزێنێ، تورکیا 910 كیلۆمەتر لەگەڵ سوریا سنوری هاوبەشیان هەیە،بۆیە ئەگەر سیاسەتی دووفاقی نەبێت ئەوا بە پێی ئەو یاسایە هەرداگیر کاریەک دەبێت هەمان چارەنووسی ڕژێمەکەی صدامی گۆڕبەگۆڕی ببێت.\nبە شار ئەسد و بەرپرسانی ووڵاتەکەی لە بەرانبەر ئەم دەست درێژیەی تورکیا نەک هیچ هەڵوێستێکی ئیدانەو کردارەکیان نەبووە، بەڵکو هاوکاری ئەو داگیرکاریەشن کە بەرانبەر بە ووڵاتەکەیان دەکرێت.! ئەم هەڵوێستە پڕشەرمەزاریەی بەرپرسانی دەوڵەتی سوریا ئەوە دەگەیەنێت کە هەرێمەکانی رۆژئاوای کوردتان بە بەشێک لە خاکی ووڵاتەکەیان نازانن،بۆیە دەوڵەتی تورک بە ئاشکرا دەستی داوە بە پێشێلکردنی یاسا نێودەوڵەتیەکان، بەڵام وەک دەبینرێت نە بەرپرسانی سوری بە کردارەکی هیچیان نەکردووە، هەروەها ووڵاتانی دوونیاش چاوی خۆیان لە ئاست تاوانێکی ئاوا گەورە دەنوقێنن و بە داخەوە لە بەر بەرژەوەندی تەسکی خۆیان زلهێزەکانیش هیچ شتێک ناکەن و بێدەنگن!. ئەوەی تورکیا لە رۆژئاوای کوردستان دەیکات بە ئاشکرا داگیر کردنی ڕۆژئاوای کوردستانی لکێنراو بە سوریاوەیە و بۆ دژایەتی کوردە، وە پێشێلکردنی سەروەری وڵاتێک و نەتەوەیەکە کە نابێت کۆمەڵگای نێو دەوڵەتی لێی قەبوڵبکات. لەشکرکێشی تورکیا بۆ رۆژئاوای کوردستان نیشانەی عەقڵیەتی بەرتەسک و نامرۆڤایەتی دەوڵەتی تورکیا و هەموو داگیرکەرانی کوردستانە کە ماوەی زیاتر لە 100 ساڵە لە داگیرکاری و لە کوشتار و ئیهانەکردنی کورد و هەوڵدان بۆ سڕینەوەی ناسنامەی کورد و داگیرکردنی خاکی کوردستان و تاوانکاری ئەنجامدەدەن، بەڵام بە خۆڕاگری و فیداکاری کورد هەموو ئەم هەوڵانەی داگیرکەران شکستیان هێناوە.ئەم دەست درێژیکردنە بۆ سەرخاکی کوردستان تایبەت (کانتۆنەکانی رۆژئاوا) ،لە گەڵ ئەوەی پێچەوانەی بنەماکانی مافی مرۆڤە لەهەمان کاتدا پێچەوانەی یاسا نێودەوڵەتیەکانیشە.ڕای گشتی جیهانیشی خستۆتە ژێر پرسیارەوە.\nلەبەر ئەوەی ڕۆژئاوای کوردستان تا ئێستاشی لەگەڵدابێت لە ڕووی یاسایی یەوە سەر بە دەوڵەتی سوریایە، کەواتە دەبێت دەوڵەتی سوریا بە ئەرکی خۆی هەستێت و لە ڕێگەی وەزارەتی دەرەوەی و نوێنەرەکەی لە نەتەوە یەکگرتوەکان ناڕەزایەتی خۆی بگەیەنێتە ناوەندی بڕیار لە ئەنجومەنی ئاسایش. بەڵام ئەگەر بەم ئەرکە هەڵنەستا وبێ دەنگ بوو کە سەروەری ووڵاتەکەی پێشێلی دەکرێت، ئەوە لە ئایندەدا کە ڕۆلەکانی هەرێمەکانی کانتۆنەکانی رۆژئاوا سەرکەوتن بەسەر دەوڵەتی تورکیا و ووڵاتەکەیان پاراست، کەواتە ئەوکاتە بۆیان هەیە خۆیان بڕیار لەسەر چارەنووسی ئایندەی خۆیان بدەن وسوریاش دەبێت بەو( دیفاکتۆیە ) ئەمری واقعە ڕازی بێت.\nئەرشیڤی نوسەر لوقمان مستەفا سالح (کلیک بکە بۆبینینی هەموو بابەتەکانی)\nلوقمان مصطفی صالح: چۆن بەرەنگاری گەندەڵی ببینەوە. - 2020-10-16\nمەترسی لە پرۆژە یاسای میدیای ئەلیکترۆنی. - 2020-08-18\nلوقمان مصطفی: دادگای لاهای بۆ لە بەردەمان داخراوە. - 2020-07-29


راگەیەنراوێک لەبنەماڵەی هونەرمەندی کۆچکردو ئاسۆ عومەر سوارەوە - بنکەی روناکبیریی گەلاوێژ :: Gelawej\nهەواڵ Jan 2, 2020\nبنەماڵەی هونەرمەندی کۆچکرد و ئاسۆ عومەر سوارە جێگرى سەرۆکى بنکەى روناکبیریى گەلاوێژ لە راگەیەنراوێکیدا سوپاسی لایەنە حکومییەکان و سەرجەم ئەدیبان و هونەرمەندان و کەناڵەکانی راگەیاندن و حزب و رێکخراوەکان و هاوڕێ و دۆستان و خزمانیان دەکەن، دەشڵێن: "کۆچی کاکە ئاسۆ هەموانی راچڵەکاند و کەلێنێکی گەورەی لە هونەری کوردیدا جێهێشت".\nدەقی راگەیەنراوەكەی بنەماڵەی هونەرمەند ئاسۆ عومەر سوارە\nبەناوی بنەماڵەی مامۆستا عومەری حاجی محەمەدی قوربانی پێنجوێنی سوپاس و پێزانین و دەستخۆشیمان هەیە بۆ هەریەك لە سەرۆكایەتی كۆماری عیراق و سەرۆكایەتی هەرێم و سەرۆكایەتی ئەنجومەنی وەزیران و پەرلەمانی كوردستان و پارێزگاری سلێمانی و سەرجەم ئەدیبان و هونەرمەندان و دەزگای میدیایی كوردسات و سەرجەم كەناڵەكانی تری هەرێمی كوردستان و حكومەت حزب و ڕێكخراوەكان و هاوڕێ و دۆست و خزم و كەسوكارمان.\nكۆچی دوایی هونەرمەندو پێشكەشكاری دیاری كورد كاكە ئاسۆ عومەر سوارە هەموانی راچڵەكاند و كەلێنێكی گەورەی لە هونەری كوردیدا جێهێشت، لەساتەوەختی كۆچی ناوادەی كاكە ئاسۆوە تەواوی چین و توێژەكان بە سینەی پڕ ئاخ و چاوی پڕ لە فرمێسكەوە لە مەراسیمی بە خاكسپاردن و پرسەكەیدا بەشدارییان كردو سەبووری و ئارامیان بە دڵی پڕ لەناسۆری خانەوادەكەی بەخشی كە بەشداربوون لە پرسەی كۆچی ناوادەی كاكە ئاسۆ برامان.\nبەشداربوونتان سەبوری و ئارامی بەخشیە دڵی پڕ لە ناسۆرمان، داواكارین لە یەزدانی مەزن پاداشتی چاكە هەموو لایەك بداتەوەو كاكە ئاسۆ عومەر سوارەش بە بەهەشتی بەرین شاد بكات.\nئاكۆ عومەر - برای ئاسۆ عومەر سوارە\nگفتوگۆیەکی کراوە لەبارە هایکۆوە\nپەیکەری رێز و وەفا بۆ ئەحمەد کایا دروست دەکرێت\nتێگه‌یشتن له كوردبوون


شەش مانگە وەزارەتی پێشمەرگە و ناوخۆ وەڵامی کۆمیسیۆنیان نەداوەتەوە |\nHome سەرەکی شەش مانگە وەزارەتی پێشمەرگە و ناوخۆ وەڵامی کۆمیسیۆنیان نەداوەتەوە\nكۆمیسیۆنی باڵای سەربەخۆی هەڵبژاردنەكان و ڕاپرسیی هەرێم شەش مانگە نووسراوی ئاڕاستەی وەزارەتی ناوخۆ و پێشمەرگە كردووە بۆ پێدانی لیستی هێزەكانیان، بەڵام ئەو دوو وەزارەتە وەڵامی داواكەی كۆمیسیۆنیان نەداوەتەوە.\nهەرچەندە تاوەكو ئێستا كاتی ئەنجامدانی هەڵبژاردنەكانی هەرێم بە نادیاری ماوەتەوە، بەڵام كۆمیسیۆنی هەڵبژاردنەكان و ڕاپرسیی هەرێم بەردەوام جەخت لە ئامادەكارییەكانیان دەكەنەوە بۆ ئەنجامدانی هەڵبژاردنەكان، لە هەڵبژاردنەكانی ڕابردوودا هێزە ئەمنی و سەربازییەكان زۆرترین گومانی ساختەكارییان لێ دەكرا، بەڵام كۆمیسیۆن بە نیازە لە ڕێگەی زانینی ژمارەیان و جیاكردنەوەیان لە دەنگدەرانی گشتی ئەو گومانانە بڕەوێنێتەوە.\nشیروان زرار، وتەبێژی كۆمیسیۆنی هەڵبژاردنەكان و ڕاپرسیی هەرێم بە ״ئاژانس״ی وت: ״لە تۆماری دەنگده‌رانی عێراقدا بۆ هەڵبژاردنەكانی ساڵی 2013ی عێراق ژمارەی هێزەكانی وەزارەتی ناوخۆ و پێشمەرگە 184 هەزار و 175 كەسە، ئێستا لەوانەیە گۆڕانكاری ڕووی دابێت لە ژمارەیاندا، بۆیە داوای كۆتاژمارەیانمان كردووە.״\nوتیشی: ״بۆ ڕێگریی ساختەكاری لە دەنگدانی تایبەتدا لەوانەیە تەنها ئەوانە دەنگ بدەن لە دەنگدانی تایبەتدا كە لە ئەركدان، ئەوانه‌شی لە ئەركدا نین لە دەنگدانی گشتیدا دەنگ بدەن، هاوکات ناوه‌کانیشیان له ده‌نگدانی گشتیدا لاده‌به‌ین.״\nله هه‌ڵبژاردنه‌کانی پێشوودا به‌شێک له لایه‌نه‌کان گله‌یی ئه‌وه‌یان ده‌کرد که هێزه‌کانی سه‌ر به وه‌زاره‌تی ناوخۆ و پێشمه‌رگه دووجار ده‌نگیان داوه، هه‌م له ده‌نگدانی گشتی و هه‌م له ده‌نگدانی تایبه‌ت.\nقادر ڕەزگەیی، ئەندامی پەرلەمانی كوردستان لە هەردوو لیژنەی پێشمەرگە و ناوخۆ و ئاسایش بە ״ئاژانس״ی وت: ״بەشێكی زۆری هێزە سەربازییەكان ناویان لە تۆماری دەنگدانی گشتی و تایبەتدا هەیە، دەتوانن دوو جار دەنگ بدەن، لە هەڵبژاردەكانی ڕابردوودا ئەو هێزانە بۆ مەبەستی ساختەكاری بەكار هێنراون.״\nبە پێی ئەو ئامارانەی دەست ״ئاژانس״ كەوتووە، هێزەكانی وەزارەتی ناوخۆ و پێشمه‌رگه زیاتر له 343 هه‌زاره جگە لە دەزگا هەواڵگرییەكان.\nناوبراو وتیشی: ״ده‌سه‌ڵات هیچ ویستێکی نییه بۆ پاککردنه‌وه‌ی تۆماری ئه‌و دوو وه‌زاره‌ته و جیاکردنه‌وه‌یان له لیستی ده‌نگدانی گشتی.״\nکه‌رتی سه‌ربازیی هه‌رێم یه‌کێک له کێشه سه‌ره‌کییه‌کانی نێوان هه‌رێم و به‌غداشه، حکومه‌تی عێراق ژماره‌ی هێزه‌کانی پیشمه‌رگه و ئاسایش به زۆر ده‌زانێت و ده‌یه‌وێت له‌و باره‌یه‌وه وردبینی بکات.\nسامی جەلال، سەرۆكی دیوان لە وەزارەتی ناوخۆ بە ״ئاژانس״ی وت: ״بە كتابی ڕەسمی لیستی ژمارەی هێزەكانی سەر بە وەزارەتی ناوخۆمان ناردووە، لیژنەیەكی تایبەت ئەو ناوانەی ناردووە و ژمارەكە لای ئەوانە.״\nلیوا قارەمان كەمال، جێگری هەیئەی ئەركان لە وەزارەتی پێشمەرگە بە ״ئاژانس״ی ڕاگه‌یاند: ״ژمارەی لیوا و دیوانی وەزارەت ئاشكرایە؛ مانگانە مووچە وەردەگرن، بەڵام یەكەكانی 70 و 80 پەیوەندییان بە ئێمەوە نییە و نازانین ژمارەیان چەندە.״


ئالای کوردستان/د کمال کرکوکی ئەندامێ مەکتەبا سیاسی و بەپرسێ ئەنجومەنێ سەرکردایاتی پاری دیموکراتی کوردستان : Hekar.net\nئالای کوردستان/د کمال کرکوکی ئەندامێ مەکتەبا سیاسی و بەپرسێ ئەنجومەنێ سەرکردایاتی پاری دیموکراتی کوردستان\nالكاتب admin on الأحد, يناير 13, 2019 · شاركنا الرأي\nئالای کوردستان ، ئالای گەل و خاکی کوردستانە ئالای شەهیدان و ئەنفالکراو وپێشمەرگەو گشت دڵسۆزانی کوردو وکوردستانییە.\nئالای کوردستان ، ئەو ئالایەیە کە پێشەوا قازی بە ئامانەت بە بارزانی سپارد و، بارزانیش تاکۆتای تەمەنی مەردانە پاراستی و بەرز ڕایگرت . پاش وەفاتی بارزانی نەمریش هەردوو ڕێزداران کاك ئیدریسی هەمیشە زیندوو و کاك مسعود بارزانی و گشت قیادەو و قاعدەو پێشمەرگەکانی پارتی دیموکراتی کوردستان لە شۆڕشی گولاندا ئەم ئامانەتەیان پاراست و، دواتر لە پاش ڕاپەڕینی (١٩٩١) و دامەزراندنی پەڕلەمان و حکوومەتی هەرێمی کوردستان ، بەفەرمانی ڕێزدار کاك مسعود بارزانی ئالای کوردستان لەسەر هەردوو بالەخانەی پەڕلەمانی کوردستان و ئەنجومەنی وەزیران وگشت دامەزراوە فەرمییەکانی کوردستان ، هەڵکرا.\nلە دوای ڕووخانی ڕژێمی عێراقیش ، لە ساڵی ٢٠٠٥ ، ئەو شاندەی هەرێمی کوردستان( شاندی پەڕلەمان ولایەنە سیاسیەکانی هەرێمی کوردستان ) کە بەسەرۆکایەتی ڕێزدار کاك مسعود بارزانی چوونە بەغدا و، لە کاتی نووسینەوەی دەستوور. بەهەوڵ و کۆشش وپێداگری مادەی (١١٧) لە دەستووری عێراقدا جێگیر کرا . کە دەڵێت : ( ئەم دەستوورە لە بەرواری پێادەکردنیەوە دان بە هەریمی کوردستان و ئەو دەسەلاتانەی ئێستایدا دەنێت وەك هەرێمێکی فیدراڵی ) .\nهەر وەها برگەی یەکەم لە مادەی (١٢١) کە دەڵێت : ( دەسەلاتی هەرێمەکان مافی پیادەکردنی دەسەلاتەکانی یاسا دانان و ڕاپەڕاندن و دادوەرییان هەیە ، جگە لەو دەسەلاتانەی کە تایبەتن بە حکوومەتی فیدراڵ ).\nلە لای خۆشیەوە ، پەڕلەمانی کوردستان بەیاسای ژمارە (١٤)ی ساڵی (١٩٩٩) ئالآی کوردستانی بە ئالای یاسایی هەریمی کوردستان ناساند.دواتر بە بڕیاری ژمارە (٤٨) ی ١٩/٦/٢٠٠٤ بڕیاری دا ڕۆژی ١٧/١٢ هەمو ساڵێك وەکو ڕۆژی ئالای کوردستان بەرز ڕابگیرێت.\nلێرە پێویستە بوترێت و ڕوون بکرێتەوە کە ئالای کوردستان پارێزەری دڵسۆزی خۆی هەبووە وئێستاش هەیەتی ، کە بریتین لە کوردستانیانی دڵسۆز و بە ئەمەك و، سەرۆك بارزانی و پارتی دیموکراتی کوردستان وحیزب و لایەنە کوردستانییەکانی دڵسۆز بۆ خاك و نیشتمان و ئالای کوردستان و، ئەوان پارێزەری ڕاستەقینە و هەمیشەیی ئەم ئالایەن ، بەهێزو تواناو خەباتی ئەوان ئالای کوردستان بەرزو پیرۆز ڕادەگیرێت.\nئالای کوردستان بەوانە ناپارێزرێت و بەرز ناکرێتەوە ئەوانەی کە بوونە هۆی خیانەتی ١٦ی ئۆکتۆبەر و لەدەستدانی کەرکووك و خورماتوو وبەشێك لە ناوچەکانی دیکەی کوردستان و، بوونە هۆکاری سووکی پێکردن بە ئالاو خاك وگەلی کوردستان لە لایەن میلیشیا چەکدارەکانەوە.ئەوانەی بەردەوامن لە چەواشەکارییەکان ، بەردەوامن لە خیانەت وەکوهەوڵدانیان بە بێ لیستی برایەتی لە ٨-١-٢٠١٩ بۆ لادانی سەرۆکی ئەنجومەنی پارێزگای کەرکوك بە وەکالەت و فەشەلبوونیان لەو کارە . بۆیە پەلەماری ئالای کوردستانیاندا بۆ داپۆشینی شکستەکەیان و هەوڵی خۆ پاك کردنەوەیانیش لە خیانەتی ١٦ ئۆکتۆبەر بە ئالای پیرۆزی کوردستان. بەلام ئەوان ئەوە نیین شکۆی ئالای کوردستان بپارێزن ، بەڵکو هەمیشە ئاستەنگی بۆ دروست دەکەن. هەرچیش بکەن ناتوانن ئەو خیانەتانەی کردویانە لەبیری خەڵکی دڵسۆزی کوردستانی بسڕنەوە .\nهەڵکردنی ئالای کوردستان تەنیا کاری ئەوانەیە کە دەتوانن ڕێزی ئەو ئالایە وشەهیدان و خەباتی تێکۆشەران بگرن . نەك ئەوانەی بە بێ حیساب کردن بۆ شەهیدان وقوربانیدان و شەهیدانی ئەنفالکراو و شکۆی گەل و خاکی کوردستان و بوونە هۆی لەدەستدانی نیوەی خاکی کوردستانی باشور لە کارێکی خیانەتکارانەیاندا.


زایینی: ١٣-١٢-٢٠١٧ - هەتاوی: ١٣٩٦/٠٩/٢٢ - ١١:٤٢ تاران قه‌باره‌ی فۆنت:\nکوردستان میدیا: تێکۆشەرانی دێموکرات و خەڵکی پێشمەرگەخۆشەویستی کوردستان، لە بەرەبەری هاتنی ڕۆژی پێشمەرگەی کوردستان ڕێزیان لە تێکۆشانی ڕۆڵەکانی خۆیان گرت.\nبەپێی هەواڵی گەیشتوو بە ماڵپەڕی کوردستان میدیا؛ ئەندامان و لایەنگرانی حیزبی دێموکرات، ڕێکەوتی ١٩ی سەرماوەز لە "ئیندرقاش و شاروێرانی" مەهاباد بە بۆنەی ٢٦ی سەرماوەز، رۆژی پێشمەرگەی کوردستان چالاکی تەبلیغاتیان ئەنجام دا.\nهەر هەمان ڕێکەوت ئه‌ندامان و لایه‌نگرانی حیزب لە شاری بۆکان، به بڵاوكردنه‌وه‌ی تراكت و پوستێر و سی دی و كورته نامه، چالاكی به‌رینی ته‌بلیغییان ئەنجام دا.\nبەشێک لەو شوێنانەی کە کاری تەبلیغی تێدا بەڕێوە چووە بریتین لە: تابلۆكانی جاده‌ی بورهان تا گوندی ئا‌خته‌ته‌ر، بلواری شەمسی بورهان له میرئاوا، قوتابخانه‌كانی باخی فه‌رهه‌نگی میرئاوا، زانكۆی عیلمی كاربۆردی، باخی قازی، ئیداره‌ی پەروەردە و بارهێنان و ساڵۆنه‌كانی ورزشگای وه‌حده‌ت؛ هه‌روه‌ها زیاتر له هه‌زار كورته‌نامه‌ی پیرۆزبایی رۆژی پێشمه‌رگه‌ی كوردستان بۆ خه‌ڵك نێردراوه.


كێشەی ئاوی هەولێر چارەسەر دەكرێتئەنجوومەنی پارێزگا و فەرمانگەكانی ئاو گەیشتن بە 3 خاڵ – تۆڕی میدیایی خەڵک\n2019/05/23 - 6:59 PM\nبەمەستی چارەسەركردنی كێشەی ئاو لەسنوری پارێزگای هەولێر، ئەنجوومەنی پارێزگا و فەرمانگەكانی ئاو گەیشتوین بە سێ خاڵی گرنگ.\nكەنعان خەیلانی، سەرۆكی فڕاكسیۆنی پارتی لە ئەنجوومەنی پارێزگای هەولێر بە(خەڵك)ی ڕاگەیاند، لەكۆبوونەوەی ئەنجوومەنی پارێزگای هەولێر بەئامادەبوونی بەڕێوەبەری گشتی بەڕێوەبەرایەتی ئاو و ئاوەڕۆكان و سەرجەم بەڕێوەبەرانی فەرمانگەكانی ئاو لەسنوری پارێزگای هەولێر گەیشتوین بەسێ خاڵی گرنگ بۆ چارەسەركردنی كێشەی ئاو.\nوتیشی، “یەكەم خاڵی كۆبوونەوەكە دابینكردنی بودجەی پێویستە بۆ تەواوكردنی پڕۆژەی ئاوی ئیفراز لەهەولێر، كە بەهۆی قەیرانی دارایی وەستابوو، بەمەش گرفتی ئاو لەهەولێر بەیەكجاری كۆتایی دێت، هەرچەندە بەشێكی زۆری كێشەی ئاو چارەسەركراوە، بەڵام ڕەنگە بەهۆی وەرزی گەرما هەندێ گەڕەك ڕووبەڕووی ئەو گرفتە ببنەوە، بۆیە داوامان كردووە ئەولەویەتی كارەكان بدرێتە پڕۆژەكانی ئاو، هەرچەندە هەموو پڕۆژە خزمەتگوزاریەكان گرنگن، بەڵام چارەسەركردنی كێشەی ئاو زۆر گرنگە”.\nئەوەشی خستەڕوو، بۆ ئەوەی جارێكی تر سوود لە ئاوی قوڕس (ئاوی پیس)ی ئاوەڕۆ وەربگیرێتەوە، كۆمپانیایەك بهێنرێت ئەو ئاوە قوڕسە بپاڵێوێت (ریسایكلین) بكات، بەمەش دەتوانرێت سودی لێ ببینرێت، لەهەمان كاتدا جەخت لەدانانی پێوەری ئاو كرایەوە، تاوەكو بەپێی پێوەر هاووڵاتیان وەك كارەبا ئاو بەكاربێنن، بەمەش كێشەی بەفیڕۆدانی ئاو كەم دەكاتەوە، چونكە سەرپێچی زۆر لەسەر ئاو هەیە.\nلە ئێستادا شاری هەولێر خاوەنی سێ پڕۆژەی ئاوی ئیفرازە، بەهۆی قەیرانی دارایش ئاوی ئیفرازی چوار وەستا، بەتەواوكردنی ئەو پڕۆژەیە جگە لەوەی ئاوی تەواو بۆ هەولێر دابین دەكرێت، چیتر هەولێر پشت بەبیرەكان نابەستێت بۆ دابینكردنی ئاو.\nئاوئەنجومەنی پاریزگای هەولێر\nدابەشكردنی ئاو لە سلێمانی و چەمچەماڵ و چەند ناوچەیەك ڕادەگیرێت\nنەوزاد هادی هەواڵی دەستلەكاركێشانەوەی ڕەتدەكاتەوە\nپۆستی نوێی نەوزاد هادی ئاشكرا دەكرێت\nبەوێنە..نەوزاد هادی دەستی لە پۆستەكەی كێشایەوە\nئێران ئاوی زێی بچووك دەگرێتەوە و زیانێكی زۆر لە هاووڵاتیانی هەرێم دەدات


ANF | پلەدارێکی جەندرمەى تورک وەک تاوانبارێکی تری کوشتنی هرانت دینک زیندانیکرا\nپلەدارێکی جەندرمەى تورک بە ناوی ئۆکان شیمشەک، کە کاری سیخوڕی و هەواڵگری بۆ فەرماندەیی جەندرمە دەکرد، وەک یەکێک لە تاوانبارانی تری کوشتنی هرانت دینک رۆژنامەنووسی ئەرمەنی دەستگیر کرا و سزای زیندانیکردنی بۆ دەرکرا.\nچوارشه‌ممه, 13 Jan 2021, 08:56\nلە دوای ئەوەى ئۆکان شیمشەکی سیخوڕی فەرماندەیی جەندرمەى تورک سکاڵای لە دژی کرایەوە و تۆمەتی ئەنجامدانی تاوانی کوشتنی هرانت دینک بەڕێوەبەری رۆژنامەى ئاگۆسی خرایە پاڵ، دەستکرا بە لێکۆڵینەوە لەسەری و لە مالەکەیدا دەستگیرکرا و دوای دەستگیرکردنەکەى سزای زیندانیی بەسەردا سەپێنرا.\n٧٦ کەسی ئەرکدار و پلەدار تۆمەتبارن بە ئەنجامدانی تیرۆری هرانت دینک. لەوانەش ٧ کەسیان زیندانیکراون و ١٣ کەسیان هەڵهاتوون و خۆیان شاردووەتەوە.\nیەکێک لەو کەسانە پلەدارێکی بەشی سیخوڕیی فەرماندەیی جەندرمەى تورکە بە ناوی ئۆکان شیمشەک لە ترابزۆن. لەلایەن جەندرمەى ترابزۆنەوە بە پاساوی "پێش ئەوەى زانیاریی لەبارەی رووداوەکەوە دەستبکەوێت، زانیارییان بەدەستهێناوە و شاردویانەتەوە"، لەبەر ئەوەش بڕیاری زیندانیکردنی بۆ دەرکرابوو. لەو چوارچێوەیەدا شیمشەک لە ئۆپراسیۆنێکدا لە گەڕەکی حەفسە سوڵتان لەناوچەی یونس ئەمرە لە مانیسیا دەستگیرکرا.\nدوای ئەوەى کاروبارەکانی شیمشەک لە ئاسایش تەواو بوون، رەوانەى دادگا کرا و بە تاوانی "کوشتنی بە ئەنقەست" بڕیاری زیندانیکردنی سەردا سەپێنرا و رەوانەى زیندانی جۆری تیی مانیسا کرا.


ئه‌مریكا: شه‌ڕی تیرۆر و به‌رژه‌وه‌ندیی ئابووری پێوه‌ندیی هه‌ولێر و واشنتۆن به‌هێزتر ده‌كا\nڕاپۆرت 10/09/2021 - 09:25 رەحیم رەشیدی\nیاریده‌ده‌ری وه‌زیری ده‌ره‌وه‌ی ئه‌مریكا: ئه‌مریكا له عێراق ناكشێته‌وه\nیاریده‌ده‌ری وه‌زیری ده‌ره‌وه‌ی ئه‌مریكا، جۆوی هوود، كه كه‌سایه‌تیه‌كی فه‌رمیی و كاریگه‌ره له بڕیارسازیی سیاسه‌تی ئه‌مریكادا، كۆی ئه‌و ده‌نگۆیانه ره‌ت ده‌كاته‌وه كه باس له كشانه‌وه‌ی ئه‌مریكا له عێراق ده‌كه‌ن و هه‌وڵ ده‌ده‌ن دۆخی كابول و به‌غدا وه‌كوو یه‌كتر وێنا بكه‌ن. هوود به پێداگرییه‌وه ده‌ڵێ شه‌ری تیرۆرو به‌رژه‌وه‌ندی ئابووری وایان كردوه كه پێوه‌ندیی هه‌ولێر و واشنتۆن رۆژ به رۆژ به‌هێزتر ببێ. هوود ده‌رباره‌ی بایه‌خی پێگه‌ی وزه‌ی عێراق بۆ بازاری جیهانی و كۆمه‌ڵێك پرسی دیكه دوا.\nجۆوی هوود، ئاماژه به‌وه كرد: عێراق ئه‌فغانستان نییه له هیچ روویه‌كه‌وه، به‌رژه‌وه‌ندیی ئێمه له عێراق زۆر قووڵ و فره لایه‌نه‌یه. عێراق شوێنێكی زۆر گرینگه بۆ بازاڕی وزه‌ی جیهان، عێراق هاوبه‌شێكی گرنگه بۆ تێكشكاندنی داعش كه هه‌ڕه‌شه‌یه نه‌ك ته‌نیا له هه‌رێمه‌كه، به‌ڵكوو بۆ هه‌موو جیهان، هه‌ر بۆیه ده‌بێ له پێناوی تێكشكاندنیان درێژه به كاری هاوبه‌ش بده‌ین.\nسه‌رنجی خسته سه‌ر ئه‌وه‌ش: "عێراق شوێنی میراتێكی جیهانییه و پاپا فرانسیس له سه‌ردانه پڕ بایه‌خه‌كه‌یدا ئه‌مه‌ی جوان نیشان دا، ئه‌م میراته ده‌بێ پارێزگاری لێبكرێ و بپارێزرێ و له لایه‌ن جیهانه‌وه جه‌ژنی بۆ بگێڕدرێ. عێراق له مێژووی خۆیدا رێبه‌رایه‌تی په‌ره‌پێده‌ری چه‌ند دیرۆكی مرۆیی بووه. پێم وایه ده‌توانین پێكه‌وه داهێنان بكه‌ین، بۆچوونم وایه ده‌شێین بۆ زۆر بابه‌ت پێكه‌وه كار بكه‌ین بۆ چاره‌سه‌ری قه‌یرانه‌كانی هه‌رێمی و تێبكۆشین بۆ ئه‌و داهاتووه دره‌وشاوه‌ی كه لاوانی عێراق كار بۆ ده‌سته‌به‌ركردنی ده‌كه‌ن".\nجێگری وه‌زیری ده‌ره‌وه‌ی ئه‌مریكا، سه‌باره‌ت به گرنگیی پێوه‌ندی هه‌ولێر و واشنتۆن له‌سه‌ر ئه‌و باوه‌ڕه‌یه كه نه‌ك ته‌نیا شه‌ڕی هاوبه‌ش دژی تیرۆر، به‌ڵكوو ده‌رفه‌ته ئابوورییه‌كان بۆ هه‌ر دوو لا واده‌خوازن كه كاری هاوبه‌شی ئه‌مریكا و كوردستان پتر په‌ره بگرن و له‌م بازنه‌دا به بیری هێنایه‌وه كه پێوه‌ندییه‌كانی نێوان هه‌ولێرو واشنتۆن نه‌ك له دۆخێكی باشدایه، به‌ڵكوو كۆمه‌ڵێك هۆكار هه‌ن كه ئه‌م پێوه‌ندییانه به‌هێزتر ده‌كه‌ن و جۆوی هوورد له‌م باره‌وه رای گه‌یاند: "پێوه‌ندییه‌كانی ئه‌مریكا و هه‌رێمی كوردستان زۆر به‌هێزن و به‌رده‌وام ده‌بێ، چونكه ئه‌مه بۆ به‌رژه‌وه‌ندیی ئێمه‌ش گرنگه كه وه‌ها بێ، تاكوو پێكه‌وه درێژه به شه‌ڕی تیرۆر بده‌ین، نه‌ك ته‌نیا شه‌ڕ له‌گه‌ڵ په‌كه‌كه و داعش و تاقمه‌كانی دیكه له ره‌و‌تی زه‌ماندا، هه‌روه‌ها له‌به‌ر ئه‌وه‌ی هه‌رێم له رووی ئابووریشه‌وه بۆ ئێمه زۆر گرنگه، زۆر هه‌لی ئابووری له هه‌رێمی كوردستان بۆ ئێمه و ئه‌وان له ئارادایه، له‌به‌ر ئه‌مانه‌یه كه پێویسته ئێمه له نزیكه‌وه درێژه به كاری هاوبه‌ش بده‌ین"\nله ماوه‌ی رابردوودا، له واشنتۆن و ده‌ره‌وه‌ی ئه‌مریكاش، سه‌رجه‌م ئه‌و كه‌سانه‌ی له ئاستی كۆنگرێس، وه‌زاره‌ته‌كانی به‌رگری، ده‌ره‌وه و ناوه‌نده‌كانی بیركردنه‌وه‌دا بۆ په‌یامنێری (باسنیوز) دواون، به پێداگریه‌وه باسیان له‌وه كردووه كشانه‌وه‌ی ئه‌مریكا به‌و جۆره له ئه‌فغانستان و ئه‌و لێشاوه له ره‌خنه و ناره‌زایه‌تی دۆستان و هه‌روه‌ها ئه‌مریكاییه‌كانیش له جۆری كشانه‌وه‌كه وای كردووه ئه‌سته‌م بێ هیچ به‌ڕێوه‌به‌رایه‌تییه‌ك له كۆشكی سپی بوێرێ سیناریۆی كشانه‌وه‌ی ئه‌مریكا له ئه‌فغانستان، نه‌ك هه‌ر له عێراق به‌ڵكوو له هیچ كوێیه‌كی دیكه دووباره بكاته‌وه.


ئه‌منیستی ئینته‌رناشناڵ: ده‌یان هه‌زار گیراوی عێراقی له‌به‌رده‌م مه‌ترسی ئه‌شکه‌نجه‌داندان\nله ڕاپۆرته‌که‌ی ئه‌منیستی ئینته‌رناشناڵدا هاتووه ده‌یان هه‌زار خه‌ڵکی گیراو له عێراق هه‌ن و له زیندانه‌کاندا هێڵراونه‌ته‌وه به‌بێ دادگاییکردن. ئه‌م گیراوانه له‌ژێرمه‌ترسیه‌کانی ئه‌شکه‌نجه‌دان و جۆره‌کانی تری به‌دڕه‌فتاریکردندان.\nئه‌منیستی ئینته‌رناشناڵ ده‌ڵێت هێزه ئاسایشیه‌کانی عێراق به‌رپرسن له‌و پێشێلکاریانه‌ی ده‌کرێن به‌رامبه‌ر گیراوه‌کان.\nزۆربه‌ی ئه‌و گیراوانه‌ی عێراق له‌وانه‌ن له‌لایه‌ن له‌شکری وڵاته یه‌کگرتوه‌کانی ئه‌مریکاوه ڕاده‌ستی عێراقیه‌کان کراون. زانیاری هه‌ن له‌سه‌ر مردنی ژماره‌یه‌ک گیراو له عێراق له نێو زیندانه‌کاندا و وه‌ک پێده‌چێت به‌هۆی خراپی ڕه‌فتارکردن و ئه‌شکه‌نجه دانه‌وه بووبێت به‌ده‌ستی لێکۆڵه‌ره‌وه عێراقیه‌کان و پاسه‌وانه‌کانی زیندانه‌کانه‌وه ، که وه‌ک بارێکی ئاسایی شوێنی گیراوه‌کان بۆ که‌س ئاشکرا ناکه‌ن و یانیش ته‌نانه‌ت نکوڵی ده‌که‌ن له‌به‌رده‌م که‌س و کاری گیراوه‌کاندا له‌وه‌ی که‌سیان گرتبێت.\nدکتۆر عه‌بدولڕه‌حمان ئه‌لمه‌شهه‌دانی، سه‌رۆکی ڕێکخراوی حاموڕابی بۆ داکۆکی کردن له مافه‌کانی مرۆڤ و دیموکراسی له عێراق، ده‌ڵێت ئه‌و ئه‌شکه‌نجه‌دانانه‌ی له ئێستادا له عێراق ده‌کرێن و ئه‌و پێشێلکاریانه‌ی باس ده‌کرێن، له گرتوخانه‌کانی وه‌زاره‌تی ناوخۆی عێراقدا ڕووده‌ده‌ن. وه ده‌شڵێت مه‌سه‌له‌ی ئه‌شکه‌نجه‌دان ده‌گه‌ڕێته‌وه بۆ شێوازه‌کانی لێکۆڵینه‌وه کردن که هه‌مان ئه‌و شێوازه‌یه یان خراپتریش له‌وه‌ی ڕژێمی پێشو به‌کاری ده‌هێنا وه ده‌شڵێت ئه‌مه‌ش ده‌گه‌ڕێته‌وه بۆ نه‌بوون یان لاوازیی ئه‌زمونی لێکۆڵینه‌وه کردن و که‌م وکوڕی له به‌ڕێوه‌چونی لێکۆڵینه‌وه‌کاندا.\nله ڕاپۆرته‌که‌ی ئه‌منیستی ئینته‌رناشناڵدا ئاماژه‌ش به‌وه کراوه ، هێشتاش زیندانی نهێنی له عێراق هه‌ن و ئه‌وانه‌ی له‌و زیندانانه‌دا گیراون له‌سه‌ر بنچینه‌ی زانیاری سه‌رچاوه‌ی تایبه‌ت بووه.\nدکتۆر عه‌بدولڕه‌حمان ئه‌لمه‌شهه‌دانی ده‌ڵێت زیندانه نهێنیه‌کان ئه‌وانه‌ن که سه‌ر به وازاره‌تی به‌رگری عێراقن و کاتێ یه‌که‌یه‌کی ئه‌م وه‌زاره‌ته که‌سێک ده‌ستگیر ده‌کات ، بۆ ماوه‌یه‌کی زۆر ده‌یهێڵێته‌وه و لێکۆڵینه‌وه‌ی به‌رایی له‌گه‌ڵدا ده‌کات، که ئه‌م جۆره کارانه وه‌ک دکتۆر مه‌شهه‌دانی ده‌ڵێت له ده‌سه‌ڵاتی وه‌زاره‌تی به‌رگریدا نییه چونکه نه دادوه‌ریان هه‌یه و نه دادپارێزیس.\nله‌سه‌ر بنچینه‌ی گفت و گۆکه‌ی له‌گه‌ڵ دکتۆر عه‌بدولڕه‌حمان ئه‌لمه‌شهه‌دانی، سه‌رۆکی ڕێکخراوی حاموڕابی بۆ داکۆکی کردن له مافه‌کانی مرۆڤ و دیموکراسی له عێراق، هاوکارمان به‌ڵێن ساڵح ئه‌م ڕاپۆرته‌ی ئاماده‌کردوه.


ڕابه‌ری بزوتنه‌وه‌ی ئیسلامی: ناکرێت به‌بیانوی ئه‌م ڤایرۆسه نویژی جومعه بوه‌ستینرێت\nڕابه‌ری بزوتنه‌وه‌ی ئیسلامی، ئه‌مرۆ سێشه‌ممه 24 ی ئازاری 2020 په‌یامێكی له‌سه‌ر ڕووبه‌روبونه‌وه‌ی چایرۆسی كۆرۆنا بڵاوكرده‌وه‌و ڕایگه‌یاند ناکرێت به‌بیانوی ئه‌م ڤایرۆسه شه‌عائیره‌کان به‌تایبه‌ت نویژی جومعه بوه‌ستینرێت له‌وه‌زیاتر، بۆیه ده‌کرێت چاره‌سه‌ری شه‌رعی بۆ ئه‌م گرفته بدۆزینه‌وه.\nئاوێنه: عیرفان علی عبدولعه‌زیز، رابه‌ڕی بزوتنه‌وه‌ی ئیسلامی له‌په‌یامه‌كه‌یدا كه وێنه‌یه‌كی بۆ سایتی وێستگه نیوز نێردراوه، بۆ ده‌ستپێكردنه‌وه‌ی نوێژی جومعه پێشنیازێكی هه‌یه "مسوڵمانان ده‌کریت بچینه سه‌ر رای ئه‌و زانایانه‌ی که فه‌رموویانه ده‌کرێت نویژی جومعه‌له٣ که‌سیش پێک بێت ئه‌وکاته له‌مزگه‌وته‌کان ته‌نھا ووتاربیژی جومعه و دووکه‌سی تر جومعه‌که ئه‌نجام بده‌ن و له‌ته‌له‌فزیون و توره‌کومه‌ڵایەتیه‌کان په‌خش بکرێت به‌شێوه‌ی راسته‌وخۆ" .\nناوبراو ده‌ڵێت " ده‌رکه‌وت بۆھه‌موان که‌چۆن ده‌سه‌ڵاتی جیھانی مروڤ له‌ئاست ڤایروسیکی بچوک که‌شه‌ش ملیون جار بچوکتره‌له‌مروڤ ده‌سه‌پاچه‌و بێ ده‌سه‌ڵاته،ئومێدده‌که‌ین ئه‌م ڕاچڵه‌کاندنه ببێته‌مایه‌ی گه‌ڕانەوەیی مرۆڤه‌کان بۆلای خودای گه‌وره‌و ئاینی پاکی ئیسلامی عه‌زیز"\nئاوێنه: عیرفان عه‌بدولعه‌زیز پێنج خاڵی له‌په‌یامه‌كه‌دا بڵاوكردۆته‌وه كه پێیوایه ده‌بێت خه‌ڵك پابه‌ندیان بێت كه بریتین له:\n١-به‌رده‌وامی مانه‌وه‌ی خه‌لک له‌ناوماڵه‌کانیان و ده‌رنه‌چونیان به‌مه‌به‌ستی پاراستنیان.\n٢- مسوڵمانان ده‌کریت بچینه سه‌ر رای ئه‌و زانایانه‌ی که فه‌رموویانه ده‌کرێت نویژی جومعه‌له٣ که‌سیش پێک بێت ئه‌وکاته له‌مزگه‌وته‌کان ته‌نھا ووتاربیژی جومعه و اتر جومعه‌که ئه‌نجام بده‌ن و له‌ته‌له‌فزیون و توره‌کومه‌ڵایەتیه‌کان په‌خش بکرێت به‌شێوه‌ی راسته‌وخۆ .\n٣- ھاوکات مسوڵمانان له‌ماڵه‌کانی خۆیانه‌وه‌ده‌ست نوێژبگرن و رووه‌و قیبله دابنیشن به‌بێ ده‌نگ وابزانن له مزگه‌وتن له‌گه‌ڵ مامۆستا شعائیره‌کان جێ بەجێ بکه‌ن ونویژه‌که‌یان به جه‌ماعه‌ت ئه‌نجام بده‌ن له‌ڕێگەی ته‌له‌فزیون یان ھه‌رئامێرێکی تربێت.\n٥- إن شا‌والله خوای گه‌وره‌خێری جومعه‌که و ئه‌نجامدانی فه‌ریزه‌که وه‌ک خۆی ده‌نوسێت له‌به‌ربونی عوزری شه‌رعی ئه‌گه‌ر ئه‌م ڕێکارانه‌جێ به‌جێ بکرێت له‌م کاته ناھه‌مواره‌دا ...\nبه‌ھیوای تێپەڕاندنی ئه‌م دۆخەوسه‌رکه‌وتن به‌سه‌ر ئه‌م ڤایرۆسه‌دا و شیفای زوو بۆ نه‌خوشه‌کان..\nوصلی الله علی محمد واله..


چۆن کێشەی جوتیاران چارەسەر دەبێت؟\n18/03/2021 ژمارەی بینراو 154\n1- ساخکردنەوەی بەرهەمی جوتیاران: قەدەخەکردنی بەرهەمە دەرەکیەکان و ڕێگریکردن لە هاوردەکرنی بەرهەمەکان بەڕێگەی نایاسای،دەۆزینەوەی بازار بۆ بەرهەمەکانیان و هەناردەکردنی بەرهەمەکان بۆدەرەوەی وڵات.\n2- زەویە کشتوکاڵەیەکان: پێویستە دوبارە ڕێخستنەوە بۆزەویە کشتوکاڵەیکان بکرێت،وەرگرتنەوی زەویەکان لەکەسانی دیکەو دابەشکردنەوی بەسەر جۆتیاراندا،ڕێگەنەدان بەمامەڵەکردن وکڕینو فرۆشتنی زەویە کشتوکاڵیەکان وهەروەها گەڕانەوی زەویەکشتوکاڵیەکان بۆ حوکمەت لەکاتی مردنی کەسەکە\n3- خاوەندارێتی پیشەی جوتیاری: پیشەی کشتوکال بەتەنها جوتیارەکان ئەنجامی بدان ڕێگری بکرێت لەکەسانی دیکە مۆلەتی تایبەتی دەربکرێت بۆجوتیار\n4- پێداویستیە کشتوکاڵیەکان: کەمکردنەوەی باج لەسەر کۆمپانیا کشتوکاڵیەکان و چاودێری کردنیان چونکە جوتیار پارەیەکی زۆر سەرف دەکات بۆکڕینی پێداویستیەکان بۆیە لەکاتی ساخنەبونەوەی بەرهەمەکان زەرەرێکی زۆردەکات\n5- هاوکاریکردنی جوتیار: دابینکردنی پێداویستیە کشتوکاڵیەکان،پێدانی قەرز بەجوتیاران و قەدرە بوکردنوەی جوتیاران لەکاتیێکدا کەتوشی زەرەردەبن بە هۆی کاریگەریە سروشتیەکان\n6- بەپیشەسازیکردنی بەرهەمەکان: دروستکردنی کارگە و ساردکەرەوە بۆ بەرهەمەکان\n7- کشتوکاڵکردن بەشێوەیەکی دروست: هەماهەنگی لەنێون جوتیارو ئەندازیارە کشتوکاڵیەکان وسەرپەرشتیکردنی پڕۆژە کشتوکاڵیەکان لەلایەن ئەندازیارەکانەوە،کردنەوەی خوڵی تایبەت وشیار کردنەوەی جوتیاران بۆ بەرهەم هێنانی بەرهەمێکی باش و تەندروست .\nئا: بڕیار ره‌مه‌زان


Diplomatic Magazine | چ كاره‌ساتێكه، میدیایی پیشه‌یی، له رووداوه‌كاندا بونى نه‌بێت.!\nرۆڵى ده‌سه‌ڵاتى چواره‌م له كاره‌ساته‌كه‌ى موسته‌فاى سه‌لیمى\nـ بێ ئیتیكییه، میدیاو میدیاكار به‌خۆیان بزانن یاخود نا، به‌كار بهێنرێن بۆ یه‌كلاكردنه‌وه‌ى جه‌نگێكى سارد له‌نێوان دوو زۆنى پڕ له‌كێشمه‌كێش، كه دژایه‌تى كردنیان بۆ یه‌كدى مێژینه‌ى دوورى هه‌یه، لێزانانه‌ش به نهێنى رێك ده‌كه‌ون و به ئاشكراش جه‌نگ.\nمیدیاكار، له هه‌ركه‌ناڵ و ده‌زگاو شوێنێك بێت، ده‌بێ ئه‌وه بزانێت ئه‌و هه‌میشه ره‌خنه ده‌گرێت له سێ ده‌سه‌ڵاته‌كه‌ى دیكه، چۆن ده‌كرێت ئێسته خۆى له‌نێوان ده‌سه‌ڵاته‌كاندا به‌كار بهێنرێت؟\nـ میدیا وه‌ك ده‌سه‌ڵاتى چواره‌م هه‌میشه ره‌خنه‌ده‌گرێت له سێ ده‌سه‌ڵاته‌كه‌ى دیكه كه توشى گه‌نده‌ڵى بوون و ده‌بێ چاكسازیان تێدا بكرێت، به‌ڵام پێده‌چێت به‌هۆى ده‌گمه‌نى میدیای پیشه‌یی له رووداوه گرنگه‌كاندا، باشتره پێش ده‌سه‌ڵاته‌كانى دیكه چاكسازى له‌خۆیدا بكات كه تێوه‌گلاوه له پرسه حزبى و مادى و سیاسییه‌كاندا.\nـ له بابه‌تێكى وه‌ك له‌سێداره‌دانى موسته‌فاى سه‌لیمى، به ئاشكرا ئه‌وه‌ت بۆ ده‌رده‌كه‌وێت، كه میدیاو میدیاكار نه‌ك ئاگره‌كه‌یان خۆش كرد، به‌ڵكو ئه‌وه رۆژنامه‌نووس بوو كه له‌سه‌ره‌تاوه ئاگره‌كه‌ى هه‌ڵگیرساندو به‌دوایدا چه‌ندانى دیكه‌مان هاتینه سه‌ر خه‌ت.\nـ موسته‌فا سه‌لیمى، پێش ئه‌وه‌ى یه‌كلایى بكه‌ینه‌وه كه مافیا بووه یاخود شۆرشگێر، تاوانبار بووه یان غه‌درلێكراوه، یه‌كێتى ته‌سلیمى كردووه‌ته‌وه یاخود نا، ده‌بێ میدیاكار پیشه‌ى بوونى خۆى یه‌كلایی بكاته‌وه له پێناو كاك فڵان و فیسار حزب قسه نه‌كات، به به‌ڵگه‌وه راپۆرته‌كانى بخاته روو، نه‌ك به پۆست و چه‌ند قسه‌یه‌كى فه‌یس بووك.\nئێستا بابه‌تى، خوالێخۆشبوو موسته‌فاى سه‌لیمى هێنده ئاڵۆز كراوه به‌هه‌رجۆرێك قسه‌ى له‌باره‌وه بكه‌یت، ره‌نگه تۆمه‌تبار بكرێـیت.\nـ سه‌یره، هێنده بابه‌ته‌كه به ترسناكى دابه‌ش بووه، ئه‌گه‌ر بڵێیت: موسته‌فا سه‌لیمى دزو جه‌رده بووه و كه‌س ته‌سلیمى نه‌كردووه، ئه‌وا ئۆتۆماتیكى تۆ له‌به‌ره‌ى ماڵى تاڵه‌بانى و یه‌كێتى ئه‌ژمار ده‌كرێیت، ئه‌گه‌ر بشلێیت: شۆرشگێر بووه و غه‌درى لێكراوه ئه‌وا ده‌كه‌ویته به‌ره‌كه‌ى تر.\nـ كورد ده‌ڵێت: ئه‌گه‌ر بته‌وێ شتێك بۆن نه‌كات و نه‌گه‌نێ، خوێى تێ ده‌كه‌ى، ئه‌ى ئه‌گه‌ر خوێ خۆى بگه‌نێت؟ به‌راستى كاره‌ساته، میدیاى پیشه‌یی ببێته قوربانى ده‌ستى كاك فڵان و فیسار حزب و له‌بابه‌ته هه‌ستیارو گرنگه‌كاندا نه‌توانێ پرۆفیشناڵانه مامه‌ڵه بكات، تاكو دواجار راستیه‌كان كه‌س نه‌بێت به‌دوداچونى ته‌واویان بۆ بكات.\nـ ئه‌وه‌ى هه‌یه تاكو ئێستا و زۆرترین قسه‌ى له‌سه‌ر ده‌كرێت، موسته‌فا سه‌لیمى كوردێكى به‌شه‌ره‌فى رۆژهه‌ڵاته و دواى هه‌ڵهاتنیان له‌گه‌ڵ هه‌ندێ له هاوڕێكانى له زیندانى سه‌قز، دێته باشورى كوردستان و دواتر راده‌ستى ئێران ده‌كرێته‌وه ئێرانیش به‌داخه‌وه له سێداره‌ى ده‌دات.\nپرسیاره‌كان زۆرن له‌باره‌ى له سێداره‌كانى ناوبراوه‌وه، به‌ڵام وه‌ڵامه لۆژیكى و به‌ڵگه‌دارو میدیاییه‌كان، له‌باره‌یه‌وه هێنده‌ى پرسیاره‌كان نین.\nـ به‌ڵام، چۆن ته‌سلیم كراوه؟ بۆ ته‌سلیم كراوه؟ كه‌ى ته‌سلیم كراوه؟ به‌پرسى كێ ته‌سلیم كراوه؟ ئه‌و پرسیاره گرنگانه‌ن كه ده‌بێ میدیاكارى جدى (نه‌ك سێبه‌ر) و میدیاى پیشه‌یی به‌دوایاندا بروات، و دوور له بابه‌تى ململانێى حزبى و عاتفى و ئایدۆلۆژى، به‌به‌ڵگه‌وه نه‌ك ته‌نها قسه، وه‌ڵامه‌كانیان وه‌ربگرێت.\nـ گرنگه میدیاكار بزانێت، ئه‌و ده‌سه‌ڵاتى چواره‌مه، ئه‌گه‌ر بیه‌وێ ده‌بێته چاودێر به‌سه‌ر هه‌ر سێ ده‌سه‌ڵاته‌كه‌ى دیكه‌وه‌و قورسایی خۆى ده‌بێت، به‌ڵام ئه‌گه‌ر ئمتیسالى بۆ كاریزماى سیاسی و سه‌رۆكى حزب هه‌بێ، و به پاره بكردرێت ئه‌وكاته لاواز ده‌بێت و كه‌سیش نییه رووداوه‌كان وه‌ك خۆى بۆ راى گشتى بگوازێته‌وه.


پاککردنەوەی ژینگەی سیاسی !! - ئاوێنه\nهوشیاری کۆمەڵایەتی و ژینگەپارێزی خەریکە پێ دەنێتە قۆناغی گونجاو لەپێناو بەدیهێنانی دۆخێکی لەبارتر، یان بیرکردنەوە لەدۆخێکی لەبار و گونجاو بۆ ژیانێکی باش و کەشێکی پاک. لەتەک ئەم بزاڤەی لەپێناو پاراستن و پاککردنەوەی ژینەکی سروشتی لەئارادایە، بزاڤی سیاسی لەپێناو بەدیهێنانی ژینەگەیەکی کۆمەڵایەتی باش و دادپەروەر لای حزبە سیاسییەکان لەپاشەکەشە دایە.\nڕۆژانە لەڕێگەی دەزگاکانی ڕاگەیاندن گوێ بیستی ئەوە دەبین، کە گروپ و کەسانێک بەجدی بانگەشە بۆ ژینگە پارێزی دەکەن، ئەمە سەرەتایەکی زێدە باش و مایەی شادییە، بەڵام هیچ دەنگێک و ئاراستەیەک بۆ پاککردنەوەی ژینگەی سیاسی لەهەموو ئەو هەڵە و خراپەکاری و ناعەدالەتی و فریودان و کڕین و فرۆشتن و بەکارهێنانی پێگەی سیاسی لەپێناو بارزگانی سیاسی و ئابووری و بەکارهێنانی خەڵک و گەل و خاک و هاووڵاتی لەپێناو بەدیهێنانی خواستی حزبی و تاکەکەسی بەشێوەیەک بەرچاوە، مرۆڤ لەنێو تەم تومانی بانگەشە بەناوی میللەت، ناتوانێت هیچ ڕۆشانییەکی هەقیقی و ڕاستگۆیانە ببینێت. حزبەکان بەروبەی تەق تەق دەپێون، کەچی لەکردەوەدا بەهۆی سیستەمی حزبایەتی لە پتر لەجارەگە سەدەیەکی رابردوو، مەبەستم سیستەمە کلاسیکییەکە و ناڕۆشنی لەهەندێک بواری سیسەمی بەڕێوەبردندا، ژینگەیەکی سیاسی ئاڵۆز، پڕ لەگرێ و گرێشە دروست بووە.\nمەبەستمان لەپاککردنەوەی ژینگەی سیاسی چییە؟. وابزانم هەموو کەسێک لەم پرسیارە سادەیە دەگات، هەر یەکێکیش ڕەنگە میتۆد و بۆچوون و خواستی جیاوازی لەچۆنیەتی وەڵامدانەوەی ئەم پرسیارە هەبێت، هەروەها کورد گوتنەی کەسیش بە’دۆی خۆی ناڵێت ترشە”. سیاسەت لەکوردستاندا بەشێوەیەک پیس بووە، پاککردنەوەی پێویستی بەکۆشش و کاری زۆر هەیە. لەسایەی خراپ بەکارهێنانی چەمکی ٠دیموکراسی، هاوسەنگی و هاوپەیمانی و هاوبەشی و بەکارهێنانی دروشم دژی خراپەکاری بۆ بەدەستهێنانی پێگەی خراپەکاری هێندە زەقە”، مرۆڤ دەتوانێت بڵێت سیاسەتیان بەسینەما بردووە.\nچۆن نیشتیمان و بەرژەوەندی و دۆزی نیشتیمان لەنێو سیاسەتی هەڵە و کردەوەی سیاسییە ڕق هەڵگر و کورتبین و سانا خۆبەدەستەوە دەرەکان پاک بکرێتەوە. چۆن هاووڵاتیان لەکەرەستەیەکی سادەی بەردەستی حزبەکان دەربازبکرێت و شکۆی هاووڵاتی بوونیان پێ ببەخشرێتەوە و کەسایەتییەکی بەهێزی خاوەن ئیرادەی سیاسی و کۆمەڵایەتی کاریگەر بن، گیرمانەی ئەوە دەکرێت لایەنە سیاسییەکان لەنێو ژینگەی خراپبووی سیاسی، وەکو مەڕ مامەڵە لەگەڵ هاووڵاتیان و دەنگەکانیان و خواستەکانیان بکەن. دروشمی “ئێمە یەکەمی بێ ڕکابەرین لەداکۆکیکردن و پاراستنی مافی هاووڵاتیان و چاککردنی گوزەران و مەوچەکانیان ” بۆتە یەکێک لەدرۆ مەزنەکانی ئەو گروپانەی لەجیاتی هەنگوین ژەهر بەعەقڵ و سۆزی هاووڵاتی دەبەخشن، کەچی لەنێو ژینگەی سیاسی پڕواپڕ لەگێژاوی گەمژەیدا، ئەوەی کاری بۆ نەکرێت هاووڵاتییە، تا ئەو شوێنە هاووڵاتی کەسێکی بەڕێز و جێگەی شانازییە، کە هێشتا پەنجەی نەخستۆتە نێو مەرەکەبەکەوە.\nگوتاری ڕێژەی کورسییەکانی پەرلەمان و دابەشکردنی دەستەکەوتەکان برا بەش، دروشمی دیموکراسی و مۆدیرنبوون و سنووردانان بۆ لایەنەکان، دروشمی هاوسەنگی و هاوپەیمانی و بەتەنیا بڕیاردان و کارکردن لەبەغدا، پێڕەوی سیاسەتی بانێکە و دوو هەوا. گوتاری لەپێناو ڕزگارکردنی کەرکووک، کەرکووکمان بەدەرد برد. گوتاری چارەسەر لەبەغدایە، بۆیە دەبێت هەموو شتێک بۆ رازیکردنی ناحەزان و تێکدانی ماڵی خۆمان بکەین. ئەم گێژاوە گوتارەی لەڕاگەیاندندا پیادەدەکرێت، بەڵگەی گێژاوی ژینگە سیاسییەکەیە.\nژینگەی سیاسی وای لێهاتووە، هەندێک لایەن ئینشقاق لەپێناو بەرژەوەندی هاووڵاتیان دەکەن و ئەمە بەپتەوکردنی یەکڕیزی دادەنێن، هەیە لەپێناو دەستخستنی کورسی و پایە جیادەبێتەوە، کەچی لایەنەکان بەخۆسەپێن و دیکتاتۆر و تاکرە و سەرچاوەی نەهامەتی وەسف دەکات. دوو ڕووی لەگوتاری سیاسیدا، بۆتە یەکێک لەبنەما بەهێزەکانی ژینگە سیاسییە چەقبەستووەکە. گروپە سیاسییەکان هێندە دەکروزێنەوە و تەنیا بێ هیچ حیسابێک بۆ هەست و نەستی خەڵک، بانگەشەی ئەوە دەکەن لەپێناو یەکڕیزی خەڵک و راگرتنی هاوسەنگی هێز و دەربازکردنی حزب و خوێنی شەهیدان، ناچارن هێز و ئیرادە و خواستە سیاسییەکانی کوردستان دابەش بکەن و بەپەندی ببەن، لەلایەک بانگەشەی هاوپەیمانی و یەکڕیزی دەکەن، لەلایەکی دیکەشدا دۆزە ستراتیجییەکان تەسلیمی دوژمنان دەکەن و لەڕقی حزبایەتی و ڕکابەری ناوەخۆیی جەهەنەمی بێگانە قبوڵ دەکەن. بەڕای ئێوە ئەم ژینگە سیاسییە پێویستی بەپاککردنەوە نییە؟.\nژینگەی مشەخۆری سیاسی، هەموو شتێکی کوشتووە، ئیرادەی بیرکردنەوەی تەندروست، حزبایەتییەکی سروشتی، کارکردن لەپێناو مەسەلەی باڵای هێندە بچووک کردۆتەوە وەکو میکرۆبی لێهاتووە، مشەخۆرەکان لەیەک کاتدا پاڵپشت و لەهەمان ساتیشدا دژن. مشەخۆری سیاسی، هەردەم هەموو پێگە و بەها و ئەخلاقێک لەپێناو بەدیهێنانی بەرژەوەندی تایبەتی و کەسی خۆیان بەکاردەهێنن. مشەخۆری سیاسی وەکو ڤایرۆس لەهەموو بوارێکدا باڵادەستە، وەکو مۆرانە هەموو پێگە و کۆڵەگەیەکی وڵاتی داڕزاندووە. مشەخۆری سیاسی خۆرکەیە، لەمتمانە و بەیەکەوە هەڵکردنی لایەنە سیاسییەکانی داوە، ژینگەی مشەخۆری لەسەر ژینگەیەکی پیسی سیاسی گەشە دەکات، بۆیە پێش پاککردنەوەی ژینگەی سیاسی، زۆر قورسە بوارەکانی دیکە پاک بکرێنەوە. هەر ئەم نەخۆشیە کوشندەیە مشەخۆرییە “گەندەلی و لاوازبوونی کەسایەتی تاک و سیستەمی کارکردن و بیرکردنەوە و متمانەی لەنێو کۆمەڵگا شێواندووە”.\nژینگەی سیاسی، پڕاوپڕە لەگەندەڵکاری. چۆن خراپ بەکارهێنان دەسەڵات سنووردار دەکرێت، ئەگەر ژینگەی سیاسی پاک نەکرێتەوە. هەموو گەندەڵەکان بەشەو بران بەرنامەی هاوبەش و دابەشکردنی گیرفانەکانیان دادەرێژن و لەڕۆژیشدا لەپێناو مافی هاووڵاتیان و دادپەروەری و پاراستنی سەروەری و دەربازکردنی حزب لەکارەسات وەکو فریشتە کار دەکەن.\nژینگەی سیاسی چۆن بەرەو شێرپەنجەیەکی ڕاستەقینە ناچێت، کە ئەوەی لەحکوومەتە وەکو ئۆپۆزسیۆن مامەڵە دەکات و ئەوەی ئۆپۆزسیۆنیشە وەکو دەسەڵات بڕیار دەدات، لەو دۆخەدا “نە گۆشت بۆ قەساب و نە نان بۆ نانەوایە”. ئەم ژینگە سیاسییە بەکردەوە پێویستی بەپاککردنەوە هەیە، پێویستە حکوومەت، حوکمداری بکات و ئۆپۆزسیۆنیش، ئۆپۆزسیۆن چیەتییەکی تەندروست بکات. گوێ بیست بووم “یەکگرتوو دەیەوێت ئۆپۆزسیۆنێکی پیشەیی بێت!!”. پێم وایە ئۆپۆزسیۆن دەبێت ئۆپۆزسیۆن بێت، پیشەیی بوون هیچ بەها و مانا و ئەرکێکی نابێت، دوای داواکردنی مافەکانی بەشێوەیەکی هێمن و تەوافقی بە ئەمری واقیع ڕازی دەبێت. ئەم زاراوە سازییە، بەڵگەی کورت بینی و ڕاکردنە لەئەرک و ئۆپۆزسیۆن بوون. ناکرێت تۆ وەزیرت هەبێت و بەسەدان پێگە و پلەی باڵات لەبەردەست بێت، کەچی وەکو ئۆپۆزسیۆن بتەوێت بنکۆڵی دەسەڵات و وڵات بکەیت. ناکرێت ئۆپۆزسیۆن بیت و بەتامی کورسی و موچەخۆری و تێکدان و سڕینەوەی هەموو بنەما گشتییەکان کار بکەیت. چونکە لەژینگەیەکی پاکدا، نە دەسەڵات دەتوانێت ئۆپۆزسیۆنی خودی خۆی بێت و نە ئۆپۆزسیۆنیش کار بۆ لەنێوبردنی هەموو شتێک دەکات. یەکەمیان بەرپرسیارە لەهەموو بوارەکانی بەڕێوەبردن و دەسەڵاتدا، دوومیشیان کار بۆ بیناکردنێکی باشتر و گونجاوتر لەنێو کۆمەڵگا دەکات.\nژینگەی سیاسی پێویستی بەپاککردنەوەیە، بەرپرسەکان ناکرێت لە بەیانیان لەبەردەم ڕۆژنامەنووسان لێدوانێک بدەن و لەئێوارانیشدا لەسەر شاشەی کەناڵەکاندا پاکانە بۆ لێدوانەکانی سەر لەبەیانی خۆیان بکەن. ژینگەی سیاسی هێندە تەمومژاوی بووە، پێویستی بەپاککردنەوەیەکی جدی هەیە. ژینگەی سیاسی هێندە شلەژاوە، لەلایەک بانگەشەی مۆدێرنێتی و دیموکراسی و پێشکەوتنی کۆمەڵایەتی دەکەن، لەهەمان ساتدا لەشێوەی دەموچاوێکی دەمامکراودا هەڕەشەی سنووردانان و راکردن بەدوای کورسییەکان و سیاسەتی ئەگەر بۆ من نەبوو، با بۆکەسیش نەبێت پیادە دەکەن لەپێناو حزبدا هەموو بەها و ئەخلاقێکی سیاسی ژێرپێ دەخەن. گوتاری ڕاگەیاندنی نێو ئەم ژینگە سیاسییە هێندە دۆخی دەروونی هاووڵاتیانی تێکداوە، مرۆڤ بەشێک لە گوتار و هەواڵ و لێداونەکان بە “درۆخانە” وەسف بکات.\nلەم ژینگە قەیراناویەدا هیچ شتێک بەمانای نیشتیمان و ئیلتیزام بەبەها نیشتیمانەکان نەماوە، بێگومان ئەمە ئەنجامی ئەو ژینگە سیاسییە خراپەیە، کە هەندێک لایەنی سیاسی، گروپە سیاسییەکان و کەسەکان دەیانەوێت بیکەنە واقیع. گرنگ ئەو قەیرانەی لەئارایە، ئەنجامی ژینگە خراپەکەی سیاسەتە، قەیران نەبۆتە سەرچاوەی ژینگە سیاسییەکە، بەپێچەوانە ژینگە سیاسییەکەیە ئەم گوتارە خراپەی بەرهەمهێناوە. ئەم ژینگە سیاسییە پیسەیە، بیروبۆچوونی خراپی سیاسی و کەسایەتی داهێزراوی خۆدابڕی لەبەها و بنەمای نیشتیمانییەکە دروست کردووە. لەم جۆرە ژینگەیەدا قەیران قوربانی سیاسەتە، نەک سیاسەت قوربانی دەستی قەیران بێت.\nژینگەی سیاسی لەکوردستاندا بەرهەمهێنەری گوتارێکە تەژییە لە(خۆخۆری و لێکترازان و دابەشکردنی وڵات و دابەشکردنی هاووڵاتی و دابەشکردنی ئیرادە و ئیدارە و هەرزان فرۆشی مەسەلە و دەستکەوت و ئەخلاق و پێگە ستراتیجییەکان.. تاد). ئەم ژینگە سیاسییە گوتارێکی لاملی و ڕقایەتی ناوەخۆیی توندڕەوانەی بەرهەمهێناوە، کە جیاوازی لەنێوان نەهێشتنی پێگە و دەسەڵات و کیانی نیشتیمانی و چارەسەر و چاکسازی و چاککردنی دەسەڵات و سنوورە ئەخلاقییەکان نەکات. گوتارێک بەرهەم بهێنێت، ببێتە مایەی خراپتربوونی پتری ژینگەی سیاسی، شەرعیەت دان بەدەرچوون لەبنەما سەرەکییە نیشتیمانییەکان و خۆبەدەستەودان لەپێناو یەکتر بڕینەوە.\nبۆیە هەر لایەنێک بیەوێت کوردستان بەرەو هێزێکی بە‌هێز بچێت، پێویستە بەر لەهەر شتێک بیر لەپاکردنەوەی ژینگەی سیاسی بکاتەوە، ژینگە لەخراپ بەکارهێنانی سیاسەت، لەخراپ بەکارهێنانی پێگەی دەسەڵات و ئۆپۆزسیۆنبوون و خراپ بەکارهێنانی توانای دارایی و قەیرانی دارایی و گەندەڵی، خراپ بەکارهێنانی ژینگەی خراپی سیاسی بۆ خراپترکردنی دۆخی سیاسی پاک بکاتەوە. پاککردنەوەی ژینگەی سیاسی پێویستی بەپاککردنەوەی بەدگومانی و نەهێشتنی ڕقلێبوونەوە و دابەشبوونی سیاسی و ڕاکردن بەرەو سەرابی سڕینەوەی یەکتر لەڕێگەی پاڵپشتی دوژمنەکان هەیە.\nئەم ژینگەیە بەداڕشتنەوەی سیستەم و شێوازێکی باشتر و لەبارتری حزبایەتی و بەرێوەبردن و ئیدارەدانی ململانێ و قبوڵکردنی دەنگی هاووڵاتی و پێداچوونەوە بەشێوازی دابەشکردنی دەسەڵات و ناوەندێکی بڕیاری بەهێزی یەکگرتوو، کەسایەتییەکی بە‌هێزی هوشیاری تاکی کوردستانی هەیە، کە لەسەر بنەمای هاووڵاتی بوون و پتەوکردنی بنەماکانی ماف و ئەرک و تواناکانی هاووڵاتیبوون بەڕێوەدەچێت.


ئه‌مشه‌و زێدان به‌بێ 8 یاریزان یارییه‌كه‌ی ئه‌نجام ده‌دات\nلالیگا یانه‌ی ریال مه‌درید ڤه‌له‌د وه‌لید\nله گه‌ڕی دووه‌می یارییه‌كانی لالیگا، له كاتژمێر 8:00ـی ئه‌مشه‌و به كاتی هه‌ولێر، ریال مه‌درید له به‌رده‌م هانده‌رانی رووبه‌ڕووی ڤه‌له‌د وه‌لید ده‌بێته‌وه هه‌ردوو یانه له گه‌ڕی یه‌كه‌م سه‌ركه‌وتنیان به‌ده‌ستهێنابوو، بۆ ئه‌م یارییه‌ش زێدان 8 یاریزانی دوورخستۆته‌وه.\nیانه‌ی ریال مه‌درید له‌سه‌ر پێگه‌ی فه‌رمی خۆی له تویته‌ر لیستی یاریزانه بانگهێشتكراوه‌كانی بۆ یارییه‌كه‌ی ئه‌مشه‌و بڵاو كرده‌وه، تێیدا ناوی هه‌ریه‌ك له لوكا مۆدریچ و ئیدین هازارد له لیسته‌كه‌دا نابینرێت.\nزێدان بۆ یارییه‌كه‌ی ئه‌مشه‌و به‌هۆكاری جیاواز بانگهێشتی هه‌ریه‌ك له (فێرلاندی مێندی، ئۆدریۆزولا، ئیبراهیم دیاز، ماركۆ ئاسێنسیۆ، رۆدریگۆ و ماریانۆی نه‌كردووه.\nبه گوێره‌ی رۆژنامه‌ی ماركا، پێشبینی ده‌كرێت بۆ یارییه‌كه‌ی ئه‌مشه‌و، زێدان ده‌رفه‌ت به خامیس رۆدریگێز بدات یاری بكات، له لایه‌كی دیكه‌یشه‌وه گاریس به‌یل ده‌یه‌وێت له‌به‌رده‌م هانده‌رانی تواناكانی خۆی بسه‌لمێنێته‌وه.\nڤه‌له‌د وه‌لید له یه‌كه‌مین یاری ئه‌م وه‌رزه له ریال بێتسی برده‌وه به‌ڵام له‌وته‌ی 2008 له ریال مه‌دریدی نه‌بردووته‌وه و له دوایین یاری وه‌رزی رابردووی نێوانیان ڤه‌له‌د وه‌لید به چوار گۆل به لۆس بلانكۆكس دۆرا.\n01 هێرشبه‌رێك له‌سه‌ر داوای كیكی سێتین به‌ره‌و بارسێلۆنا به‌ڕێوه‌یه\n02 عەبدولخاڵق مەسعوود دەست لە سەرۆکایەتی فیدراسیۆنی تۆپی پێی عێراق دەکێشێتەوە\n03 ئه‌مرۆ سه‌رنجراكێشترین و نایابترین گۆڵ له خولی نایابی كوردستان تۆمار كرا\n04 خولی نایابی كوردستانی ئه‌م هه‌فته‌یه به كۆمه‌ڵێك گۆرانكاری به‌ڕێوه‌ده‌چێت\n05 ئه‌م 8 لێدوانه نوێیه‌ی مێسی ده‌نگدانه‌وه‌یه‌كی گه‌وره‌ی لێكه‌وته‌وه


ئه‌وه‌ی بارزانی ده‌یڵێت وایه\nداخستنی سنور به‌ڕوی رۆژئاوای كوردستاندا به هه‌مو مانایه‌ك ده‌چێته خانه‌ی خیانه‌ته‌وه، لێ كردنه‌وه‌شی بۆ ئه‌وه نیه رۆژئاوای كوردستان له كورد خاڵی بكرێت، من له‌وه دڵنیام ئه‌گه‌ر شه‌ڕو شۆڵ نه‌مێنێت و رۆژئاوای كوردستان ئارام بێت، خه‌ڵكی ئه‌وێ نایانه‌وێ ماڵ و شوێن و رێی خۆیان به جێبهێڵن، مه‌سعود بارزانی سه‌رۆكی هه‌رێم به ته‌واوه‌تی له‌وه‌دا راست ده‌ڵێت، كه نابێ خه‌ڵكی رۆژئاوای كوردستان ئه‌و هه‌رێم و ناوچه‌یه به جێبهێڵن، بەڵام ئه‌وه‌ش ناكرێ رێ به‌وه‌بدرێت ئه‌و ناوچه‌یه ببێته گۆڕه‌پانی شه‌ڕ.\nئه‌وه ساڵ زیاتره په‌یه‌ده‌و یه‌په‌گه، ئه‌و سنوره ده‌پارێزن هه‌ر به‌ڕاستی له‌وێنده‌ر به هاری كوردی بونی هه‌یه، له‌و ماوه‌یه‌دا بواری هه‌ناسه‌دانی كوردی، هه‌ڵكردنی ئاڵای كوردستان، كردنه‌وه‌ی باره‌گای سیاسی و رێكخراوه‌یی كوردی، كردنه‌وه‌ی قوتابخانه‌ی كوردی، تا راده‌یه‌كی زۆر نه‌مانی كێشه‌ی ناسنامه كه ده‌یان ساڵ بو كورد به ده‌ستیه‌وه ده‌یانناڵاند، ئایه ئه‌مانه هه‌مو ده‌سكه‌وت نین، ئه‌وه چی بو له پڕ سوپای ئازادی سوری، كه هێشتا نه‌یتوانیوه شارۆچكه‌یه‌ك به‌ته‌واوه‌تی كۆنتڕۆڵ بكات و لانی كه‌م حكومه‌تی سوری ناچاری ملدان بكات، شه‌ڕی ئاڵانده رۆژئاوای كوردستان و په‌یه‌ده‌وه، هاوكات توركیاش په‌یتا په‌یتا شه‌ڕه‌كه گه‌رم تر ده‌كات، ئه‌رێ توركیا خێره ده‌یه‌وێت ئه‌و سنوره فراوانه‌ی خۆی ببێته گۆڕه‌پانی ئاگر، ئه‌مه بۆ خۆیشمان راسته، ئه‌وه به‌ره‌ی نه‌سره‌و ئیرهابیه‌كانیش له‌ولاوه بوه‌ستێ، كه لێیان گۆڕاوه‌و له‌بری شه‌ڕی ئه‌سه‌د شه‌ڕی كورد ده‌كه‌ن، ئه‌و كورده‌ی له كوێ زه‌برو زه‌نگ و چه‌وسانه‌وه هه‌بوبێت پێشمه‌رگه‌كانی له‌وێ بونه.\nمن له‌گه‌ڵ ئه‌و قسه‌یه‌ی بارزانیدام، ناكرێ رۆژئاوا چۆڵبكرێت، له‌گه‌ڵ ئه‌وه‌شدام رون و ره‌وان به توركه‌كان بوترێ كه له نێو ماڵه‌كه‌ی تۆوه به‌ره‌ی نه‌سره‌و سوپای ئازاد به چه‌كی قورسه‌وه په‌لاماری كوردان ئه‌ده‌ن، ئه‌و چه‌كه پێشكه‌وتوانه چه‌كی توركیا نه‌بن چه‌كی كێن، پێویسته با‌رزانی له‌مه‌ش بێته ده‌نگ، ده‌ی باشه خۆ ئێستا توركه‌كان به بۆنی نه‌وت و گاز كه‌وتون و له برا براترن، ئیتر بۆ پێیان نه‌ڵێین، خۆ توركه‌كان له سه‌ر گازی كوردستان ده‌چنه پڕۆژه‌ی "نابۆكۆ" وه‌و پڕۆژه‌كه‌ش به ده‌رمان ناوی كوردی تیا نیه، له كاتێكدا پڕۆژه‌كه پڕۆتۆكۆلی "50 " ساڵه‌ی نێوان پێنج ده‌وڵه‌ته‌و گازی ئه‌م ناوچه‌یه ده‌گه‌یه‌نێته قوڵایی ئه‌وروپا، من ده‌زانم ئێمه له‌و گه‌مه‌یه‌داین، بێئه‌وه‌ی بزانم چی بۆ خۆمان تیایه، ئه‌مه هه‌ر په‌یوه‌ندی به گازی ئازه‌ربایجانه‌وه نیه.\nپێویسته ئاشتی له رۆژئاوای كوردستان بپارێزرێت و باشوری كوردستان به هه‌مو جۆرێك هاوكاری ئه‌وه بكات، ئه‌مه پێویستی به ده‌ستوه‌ردان و ئه‌و شتانه نیه، ده‌كرێ هه‌مو حیزبه‌كانی كوردستان له‌رۆژئاوا بگه‌نه رێكکه‌وتنێك له‌وباره‌یه‌وه، من پێشتر له‌گه‌ڵ ساڵح موسلیم دانیشتوم، دڵنیام ئه‌و نیه‌تی خۆی و حیزبه‌كه‌شی له‌و باره‌یه‌وه پاكن و ئاماده‌ی رێكه‌وتنه، هه‌رگیز له‌گه‌ڵ ئه‌و قسه‌یه‌ی عۆمه‌ری شێخ موس نیم، كه په‌یه‌ده ده‌ستی گرتبێت به‌سه‌ر رۆژئاواداو شه‌ڕی په‌یه‌ده‌و نه‌سره شه‌ڕی نه‌وت بێت، گریمان شه‌ڕی نه‌وتیشه چ خێر به‌ره‌ی نه‌سره كه هه‌ر ده‌سته‌و هی وڵاتێكن داوای پشكی نه‌وت له رۆژئاوای كوردستان ئه‌كه‌ن.\nئێستا له‌هه‌ر كات له‌بارتره بۆ ئه‌وه‌ی نه‌هێڵرێت ئاژاوه‌و دوبه‌ره‌كی و شه‌ڕ بكه‌وێته رۆژئاوای كوردستانه‌وه، پێویسته بارزانی ده‌می ئه‌وانه دابخات كه له‌ناو حیزبه‌كه‌ی ئه‌وه‌وه، به‌و شێوه‌یه قسه ده‌كه‌ن، كه ئه‌وان رێگه ناده‌ن رۆژئاوا هه‌ر بۆ په‌یه‌ده بێت، خۆ ده‌كرێ زمانه‌كه بگۆڕێت، ئێ كاكی برا رێگا ناده‌ن چی ئه‌كه‌ن، فه‌رمو ئه‌وه ده‌ستی نه‌سره‌و سوپای ئازاد و ئه‌وانی تر به‌و قسانه ئاوه‌ڵا تر بو.\nبه‌ره‌ی نه‌سره لوتیان به لوتمانه‌وه بێت یان دراوسێی په‌یه‌ده بین، كێ ده‌ڵێت سوپای ئازاد سبه‌ینێ ئه‌گه‌ر كوێره شارێكیان به‌ده‌سته‌وه بێت، له سوپای ئه‌سه‌د دڕنده‌و بڕنده‌تر نابن بۆ گیانی كورد.\nپاراستنی ده‌سكه‌وته‌كانی رۆژئاوا به‌وه ده‌بێت، هاوڵاتیانی ئه‌و ناوچانه ناوچه‌كانیان چۆڵ نه‌كه‌ن و ده‌رگاش به‌ڕوی ئه‌وه‌دا بكرێته‌وه كه نه‌وت و به‌نزین و نان و پێویستی تر بگاته ئه‌وێ .\nپێویستە به هاوكاری هه‌مو لایه‌ك له باشوری كوردستان، داوا له نه‌ته‌وه‌یه‌كگرتوه‌كان و بان كیمۆن بکرێت كه له بری ئه‌وه‌ی له ناو باشوری كوردستاندا ئۆردوگا بۆ ئاواره‌و هه‌ڵاتوه‌كان دروست بكرێت، ئه‌وه ببرێته نێو سنوری رۆژئاوای كوردستانه‌وه‌و پارێزگاریان لێبكرێت.\n21/08/2013 بینین: 11723


ململانێیەکانی ناوخۆی هەرێم و قوڵبونەوەی کێشەکانی نێوان هەولێر و بەغداد و بەکارهێنانی داهاتی هەرێم بۆبەرژەوەندی شەخسی و حیزبی و بەرتەسکردنەوەی سنوری ئازادی ڕادەربڕین لەکوردستان و دەستگیرکردنی ڕۆژنامەوسان و چالاکوانانی مەدەنی، دواجار دۆستەدەرەکیەکانی ه\nدوو ئاگەھیێن دژبەرى هەڤ بەڵاڤبوون، یەک ژ وان دلخۆشکەربوو، یان دن غەمگین و پڕ دلژانکەربوو، ئێکەم ئاگاھی چالاکڤانا بەهدینان ژ گۆرستانا زیندییان - وەکی ل سەردەمێ مسریێن کەڤن و یوسف پێغەمبەری سڵاڤ لێ بن دگۆتنێ (قبور الأحياء) بۆ ژێوارێ ژیانێ و دیتنا تاڤێ\nدەستێ دەرەکی، ئەو چیرۆکا ل گەل هەر روودانەکا نە ب دلێ دەستهەلاتێ ل ڤی وەلاتی رووبدەت، ئێکسەر وێ دئینت زمان و خەلکێ مافخوازێ بێ گونەھ پێ تومەتبار دکەت، خەلک ژی بەرسڤا دەسهەلاتێ گەلەک جاران ب کۆمێدی و تەنزێن سیاسی ددەن، کەواتە بەرسڤ ب بەرسڤێ دهێتە د\nڕۆحیەتی وەرزشی ،ئەو دەستەواژەیەیە کە تەنانەت بۆ پرسە سیاسیەکانیش زۆرجار بەکاردێت ، ئەویش کاتێک کەمەبەست یەکتر قبوڵکردن و لەخۆبوردەیی بێت لەگەڵ بەرامبەرەکاندا. سەیرئەوەیە کەئەم ڕۆحیەتە هەندێ جار لەیاریە وەرزشیەکاندا بزر دەبێ و پێشێل دەکرێ ،چ لەلایەن خ\nئێک ژ بابەتێن گرنگ یێن کارێ سیاسی (دپلۆماتیکە)؛ ئەو تایێ زانستێ سیاسیە یێ پویتەى ب گۆتۆبێژێن نێڤدەولەتى و پەیوەندیێن دناڤبەرا وەڵاتاندا ددت؛ پیخەمەت پارازتنا بەرژەوەندیێن نەتەوەیى و چارەسەرکرنا هەر کێشەیەکا: ئابۆرى، سیاسى، ئالۆزیێن سنۆران...هتد. ئەڤ\nژ سەیر و سەمەرێن دونیایێ پڕۆسیسا سیاسیە ل عیراقێ، نەخاسمە ل ڤێ گەرێ! هەر دەرگەهێ مەزن ژى ب (هەلبژارتنا سەرۆک کومارى) ڤەنەبوویە، ئانکۆ پێنگاڤا ئێکەما (بڤێ نەڤێ) بەرەڤ کریارا سیاسی نە چێبوویە.ل خۆلێن بوورین ئەو دەرگەهە ب ئاسانى دهاتە ڤەکرن، ژبەرکو و\nدووبارە دابەشبونی جیهان لەنێوان ڕوسیاو ئەمریکا\nپێش ڕوخانی یەکێتی سۆڤیەت جیهان دابەش ببو بەسەر دوو بلۆکی ڕۆژهەڵات وڕژئاوا، بەڵام دوای ڕوخانی یەکێتی سۆڤیەتی بلۆکی ڕوژهەڵات ئیتر جیهان بەرەو تاک جەمسەری هەنگاوی ناوەو ئەمریکا وهاوپەیمانەکانی جیهانیان کۆنتڕۆل کردو سەرەنجام بۆش لیستێکی دروست کرد ب\nئەی قەرزی فەرمانبەران کەی و چۆن؟\nلەبەرواری 3/3 دا سەرۆکی حکومەت داتای نەوتی خستەڕوو، لەیەکێک لەداتاکاندا گوتیا 7% ی داهاتی نەوت بۆ قەرزی کۆمپانیاکانی نەوت دەبێت، بێ ئەوەی ناوی هیچ کۆمپانیایەک بهێنێت. قەرزەکانی حکومەتی هەرێم بە قەرزەکانی کۆمپانیاکانی دەرەوە و ناوخۆ و قەرزی موچ\nبەرزبونەوەی نرخی نەوت و دواکەوتنی موچە ئەو ڕاستیانەمان پێدەڵێت؟\n- حکومەتی هەرێم ڕۆژانە ٤٥٠ هەزار بەرمیل نەوت دەفرۆشێت نرخی بەرمیلێک نەوت ٥٠ دۆلار یان ١٢٠ دۆلاربێت لای حکومەتی هەرێم هیچ جیاوازیەکی نییە و بەشی تەنیا موچەش ناکات!- لای حکومەتی هەرێم تانرخی نەوت بەرزببێتەوە موچەی موچەخوران دوادەکەوێت، دیارە مەبەستیان\nدوای پێکهێنانی ئەم کابینە نوێیە، لەعێراقدا چی دەگۆڕێت؟\nپاش تێپەڕبونی دوو مانگ و بیست ڕۆژ بەسەر هەڵبژاردنە پەڕلەمانیەکەی عێراقدا کە لە ٢٠٢١/١٠/١٠ ئەنجامدرا ئەمڕۆ دکتۆر "بەرهەم ئەحمەدساڵەح" سەرۆک کۆماری عێراق بانگهێشتی سەرجەم کاندیدە دەرچووەکانی پەرلەمانی عێراقی کرد بۆ یەکەم کۆبوونەوەی فەرمی کەبڕیار\nرێكخستنی ژماره‌یی بۆ حاکمه‌كانی جیهانی ئیسلامی بە درێژایی مێژوو\nرێكخستنی ژماره‌یی بۆ حاکمه‌كانی جیهانی ئیسلامی بە درێژایی مێژوو، كە لە خولەفاكانی راشیدینەوە دەستپێدەكات تا دەگات بە ئەمەویەكان و عەباسیەكان و عوسمانیەكان. یه‌كه‌م: خه‌لافه‌تی ڕاشدین1- ئه‌بوبه‌كری سدیق 11 كۆچی بۆ 13 كۆچی2- عومه‌ری كوڕی خه‌تاب 13 كۆچ\nلەمپەرەکانی بەردەم چاکسازی\nچاکسازی گەورەترین وپیرۆزترین کارە کە دەبێت هەمو تاک وکۆمەڵگەودەسەڵاتێک ئەنجامی بدات،ئەگەر گەندەڵی پەرەی سەندو وەکو شێرپەنجە بەناو جەستەی گۆمەڵگادا بڵاوبویەوە وڕێگای لێ نەگیرا، سەرەنجام وئایندەیەکی ڕەش چاوەڕێی دەکات وڕوخان داڕوخان وشکست لەدوای شکست بە\nوێڵبوون بەدوای نیشتمانێکی ونبوودا..!\nخەڵك زۆری كردوو هاواری كرد بۆ دەستەبەری كەمێك دادپەروەریی و جوڵاندنی ویژدانی دەسەڵاتبەدەستانی هەرێمان، روویانكردە ئاسمان و لەدەرگای وڵاتانی دنیاشیاندا، لەناوخۆشدا زۆریان تاقیكردەوەو ئومێدیان پێدا هەڵواسین، بەڵام هیچیان ئەنجامی نەبوو، دەركەوت وڵاتان\nئەوەی تەشریعی یاسا دەکات، خۆی یاسا شکێنی بکات.!!!ئیتر چۆن خەڵکی جێبەجێی بکات؟!!!..\nيا اصحاب العلم يا ملح البلد من يصلح الملح إذا الملح فسد... (زانایان ،سەرکردەکان ،مامۆستاکان ،گەورەکان،...هتد)کە وەک خوێن لەوڵاتدا،کە خوێ گەنی کێ چاکی کات؟؟!! ... ئەگەر ئەوەی تەشریعی یاسا دەکات خۆی یاسا شکێنی بکات.!!!ئیتر چۆن خەڵکی عام یاس\nچی بكەین بۆئەوەی پێوەری زیرەكی كارەباكە نەكوژێتەوە؟ لەكوردیو بیزانە\nبەڕێوەبەرایەتی گشتی كارەبای سلێمانی بڵاویكردەوە: لەئێستادا وەزارەتی كارەبا، بڕی كارەبای پێوەری زیرەكی بۆ ماڵان دیاریكردوە، كە بۆ سنگڵ فەیس (40) ئەمپێر و سری فەیس (90) ئەمپێرە و پێویستە سەرجەم هاوڵاتیان ئەم زانیاریانەی خوارەوە بزانن: 1-ئەگەر وزەی كار\nلافاوه‌كه‌و چه‌ند هه‌ڵوێسته‌یه‌ك\nلافاوەكەی 31-10-2021 و چەند هەڵوەستەك ـ پاش وشكەساڵیەكی بەرچاو و چاوەڕێیەكی زۆری باران، لەناكاو و بەماوەیەكی كەم لێزمەبارانی زۆر لە هەرێمی كوردستان باری، بەهێزترینیان چەقەكەی پیرام و دەورووبەری هولێری گرتەوە. الحمد لله زیانی گیانی نەبوو، بەڵام زیان\nئایا ساخکرنا بیرەوەریا بوونا پێغەمبەری دروستە؟!\nدڤێ گوتارێدا مە دڤیت هندە بەرسڤا بدەینە وان کەسان، یێن هەر ساڵ هندەك فەرمودە و ئایەتێن قورئانێ لسەر حەرامکرنا ساخکرنا بیرەوەریا روژبوونا پێغەمبەری (س.خ) دکەنە بەلگە. 1ـ راسته چ بەلگەیێن ڤەبری بۆ بيرهاتن و ساخكرنا ڤێ روژێ يان هەر روژەکا دی وەکی بیرە\nکاریگەریی نەرێنیی دەنگ نەدان یان دەنگ سووتاندن\nئەگەر ئەوانەی ناڕازین و دەنگدەری حیزبەکانی پارتیی و یەکێتیی و گۆڕان نین دەنگ نەدەن، ئەوا یارمەتیدەرن بۆ زیاتر دەرچوونی پاڵێوراوەکانی ئەو ٣ حیزبە. لەبەر ئەوەی: ١) دەنگ نەدان یان سووتاندن هەلی سەرکەوتنی پاڵێوراوەکانیان زیاد دەکات. لە کاتێکدا ئەوان دەن\nشایەتی بدەن لەبەر خوا\nڕەئی من بۆ دەنگدان لەڕابوردو ئێستاو داهاتوشدا ئەوەیە کەلە قورئانی پیرۆزو کەلامی خوای تعالی دا جل جلالە بەیانی کردوەو دەفەرموێ (... وَأَقِيمُوا الشَّهَادَةَ لِلَّهِ ...) واتە شایەدی بدەن بۆ خوا ، یان لەبەرخوا .. - واتە چۆن فەرمانی کردوە بەنوێژکردن بە\nدەنگمان پێ مەدەن\n- ئەگەر گەندەڵیمان کردووە دەنگمان پێ مەدەن. - ئەگەر براکوژی و خەڵکمان کوشتووە دەنگمان پێ مەدەن. - ئەگەر فایل و بندیوارمان هەیە دەنگمان پێ مەدەن. - ئەگەر ئیمزامان لەسەر مانەوەو زۆر کردنی ژمارەی حەشدی شەعبی کردووە لە بەغدا دەنگمان پێ مەدەن. -


تۆفیق وەهبی پیاوێک لە زانست – پەڕە 15 – Knwe.org\nسەرەکی » کەلتوور » تۆفیق وەهبی پیاوێک لە زانستپەڕە 15\nتۆفیق وەهبی پیاوێک لە زانست\nلە مێژووی سیاسی و فەرهەنگیی کورددا، کەم نین ئەو ناوانەی لەسەر ئاستی قسە و تیۆریی تێکۆشەر و خەباتکەر بوون، وەلێ کە کار گەیشتووەتە سەر ڕوبەڕووبوونەوە و هەڵوێست وەرگرتن لە بەرامبەر مەسەلەیەکی چارەنووسساز و یەکلاکەرەوەدا، لە ترسی مردن و لەدەستدانی پلە و پایە و مشتێ پارەدا هەر زوو ژێوان بوونەتەوە و بە سەد و هەشتا پلە بایانداوەتەوە و کەوتوونەتە سازش و خۆ بە کەم و هیچ گرتوو.\nبەڵام کاتێک بەچاوی سەرنج و ویژدانەوە لە ژیانی تایبەتیی و سیاسیی و فەرهەنگیی زانای گەورەی کورد مامۆستا تۆفیق وەهبی دەڕوانیت، تەواو پێچەوانەی ئەو نموونەیەی سەرەدە دەبینیت.. بۆ نموونە وەک خۆی لە کتێبی «سەدەیەک خەبات لە پێناو زمانی کوردیدا» دەیگێڕێتەوە، لە سەردەمی دەسەڵاتی ئینگلیز لە عێراقدا و و دوای دروستکردنی دەوڵەتی عێراق، لە کاتێکدا مامۆستا وەهبی سەرگەرمی دانانی بنچینە -دەستور- ی زمانی کوردیی بووە، « وه‌زاره‌تی مه‌عاریفی عیراق، به نامه‌یه‌كی ڕه‌سمی داوای نووسینی قه‌واعیدێكی زمانی كوردیی لێ كردم، بۆ ئه‌وه كه له كوردیدا بخوێنرێ. ئه‌مه ساڵی . له‌گه‌ڵ نامه ڕه‌سمییه‌كه‌یدا كه وه‌زاره‌تی مه‌عاریف ناردبووی، گرامێرێكی ئینگلیزیشیان ناردبوو بۆم كه په‌یڕه‌وی بكه‌م له نووسینی گرامێره‌كه‌مدا، به‌ڵام من له ئه‌ندێشه‌ی نووسینی ده‌نگه‌كاندا بووم، ئه‌و ئه‌ندێشه‌یه به ڕاستی داگیری كردبووم…. … من له‌سه‌ر گرامێره‌كه ڕۆیشتم وه هه‌موو ساڵێ نیشانه‌كانم ئه‌گۆڕی بۆ ته‌جروبه. له ساڵی 1926دا حكوومه‌تی عیراق بیستی كه من ئه‌م ئیشه ئه‌كه‌م. حكوومه‌تی عیراق نووسیی بۆ هه‌موو كوردستان، بۆ هه‌موو ڕۆشنبیرێكی كورد كه له به‌غدا و له وڵاتی عه‌ره‌بیشدا بوون، كه تۆفیق وه‌هبی ئیشاره‌تی داناوه له‌سه‌ر حرووفی قورئان و ئه‌مه كفره و به كفریان ئیعتیبار ئه‌كرد. له‌به‌ر ئه‌وه باوكی ئه‌و مناڵانه‌ی كه ئه‌م كفره‌ی ئه‌خوێنده‌وه له مه‌دره‌سه‌كانا، عه‌جه‌با ڕه‌ئییان چییه؟ ده‌وام بكه‌ن له‌سه‌ر ئه‌مه؟\nئێمه‌شیان بانگ كرد، چه‌ند جارێك كۆمیته‌مان دروست كرد. جارێكیان ڕه‌ئیسی وزه‌را خۆی حازر بوو وه من هه‌ر ئیصرارم كرد، ته‌قریرێكی ئه‌م ئیجتیماعاته ئێسته له‌لامه، فۆتۆكۆپیه‌كه‌ی له‌لامه، له مزه‌كه‌راتی مدیری مه‌عاریفی عیراقی ئه‌وسا كه ناوی «ساگع ئه‌لحوصه‌ری» بوو، عه‌ره‌بێك بوو، بیتته‌بع ئه‌و به لای خۆیا دائه‌تاشێ. له‌گه‌ڵ ئه‌مه‌شا ئه‌گه‌ر ئێوه بیخوێننه‌وه، ئه‌بینن كه كابرا ڕقی له ئێمه‌یه، هه‌رچه‌ن ئه‌ڵێ بۆ چاكیی ئێوه من ئه‌مه‌وێ، ئه‌م ئیشاره‌تانه نووسینه‌كه‌تان سست ئه‌كا، چاك نییه بۆ ئێوه، درۆی ئه‌كرد، ئه‌مه كفره له قورئانا، درۆی ئه‌كرد. حه‌تتا ڕۆژێ چوومه سه‌ری به جلی عه‌سكه‌رییه‌وه من لێفتنانت كه‌ڵه‌نێل بووم ئه‌و وه‌خته، به جلی عه‌سكه‌ری و چزمه و هه‌ڵڵا هه‌ڵڵاوه، به سواری چوومه دائیره‌كه‌ی، دابه‌زیم، چوومه سه‌ری، چوومه ژووره‌كه‌ی؛ گوتم: تۆ ئه‌ڵێی من كفرم كردووه، چونكی ئیشاره‌تم داناوه له‌سه‌ر قورئان، من موسڵمانم، ئیعتیقادم به ئیسلامییه‌ت هه‌یه، به قورئانی كه‌ریم هه‌یه، وه لاكین ئیعتیقادم به قورئانێكی وا نابێ كه مانیعی خۆندنی من بێ. ئه‌گه‌ر تۆ وای ئه‌زانی، من قورئانه‌كان كۆ ئه‌كه‌مه‌وه، ئه‌یخه‌مه سه‌ر حوشتره‌كان، ئه‌یاننێرمه‌وه بۆ حیجاز. له دائیره‌ی ڕه‌سمی پێم وت، هاتمه ده‌ره‌وه، ئه‌نووسێ خۆی، ئه‌ڵێ: «هاته سه‌رم، زۆر تووڕه بوو» ، ئه‌م باسه ناڵێ، به‌ڵام ئه‌ڵێ «زۆر به حیدده‌ت قسه‌ی ئه‌كرد».\nمابه‌ینمان تێك چوو، من كه موته‌عه‌هیدی حكوومه‌ت بووم گرامێریان بۆ بكه‌م، ده‌رچووم لێی، مه‌لایه‌كیان بانگ كرد، وتیان وه‌ره بینووسه‌وه، دووسه‌د ڕووپیه‌یان دایێ، مه‌لاكه شتێكی نووسی موخته‌صه‌ری صه‌رف و نه‌حوی كوردی ناوی نا ئه‌وه. «مه‌لا سدقیی كابان» ، شتێكی وایه ناوی.».\nدوای ڕاپەڕین و بەتایبەت پاش ڕووخانی ڕژێمی بەعسی سەدامی، ئەرکی لەپێشینەی حکوومەت و وەزارەتی ڕۆشنبیری و سەرجەم دامودەزگا ڕووناکبیریی و فەرهەنگییەکانی هەرێمی کوردستان بوو، ئاوڕێکی شایستە لە هەوڵ و بەرهەم و نووسین و تەنانەت مەزاری سادە و ساکاری زانای گەورەی کورد مامۆستا تۆفیق وەهبی بدرێتەوە و زانکۆ و سەنتەر و شەقام بەناویەوە بکرێتەوە و کەمێک پاداشتی ماندووبوون و قوربانییەکانی ئەو بلیمەتە بدرێتەوە.\nلەودیو سنوورەکانی مەرگەوە، یادەوەریەکانی زیندان کەوتە بەردەستی خوێنەرانی\nسنه و سلێمانی، دوو ناوه‌ندی گرنگی ئه‌ده‌ب و داهێنان\nهونەر لە رێکخستنی قژداRead more.\nسەرنجراکێشترین فۆتۆکانی 2017Read more.\nجیهان لە پێشوازی ساڵی نوێداRead more.\n« پێشتر 1 … 13 14 15 16 17 … 19 دواتر »


ویندۆزێكی تر پاش ویندۆزی ٨ دەركەوت | kurditgroup\nویندۆزێكی تر پاش ویندۆزی ٨ دەركەوت\nپاش ویندۆزی ٨ ،مایكرۆسۆفت خەریكی كار كردن لە سەر ویندۆزێكی تر بوو بە ناوی ویندۆز "بڵوو" كە لە داهاتوو جێگیری ویندۆزی ٨ دەبێت.ئەمڕۆ كە رۆژی لەدایك بوونی ستیڤ باڵمێرە وشانێك لەم ویندۆزە دەركەوتووە(( ئەڵبەت بە نهێنی) ئەوەیش بەناوی "Build 9364" كە لە ماڵپەڕە هاوبەشیەكانی پەڕگە دەتوانن دایبگرن.رووكار هەر وەك ویندۆزی ٨ وایە كاشیەكان چكۆلەتر بوون. هەر وا تایبەتمەندی بەكار هێنەر زۆرتر بووە.. . شێوازی نیشتەجێبوونی كاشیەكان لە لای یەكترەوە ٥٠/٥٠ بووە !\nراستی ئاسانكاری زۆری تێداوە كە بەكارهێنەرانی ئامێری تاتەبژمێر هەمیشە بۆ سوود وەرگرتنی زۆرتر نەرۆنە نێو بەشی دێسكتۆپ!بەشێكی تری گۆڕانكاری دێتە سەر خزمەتگوزاری Skydrive كە بەكارهێنەران باشتر بتوانن لە پەرگەكان پاڵپشتی بگرن وە پەرگەكانیان بەرێوەبووەن. لەم ویندۆزە ئێوە وێبگەری ئینتەرنێت ١١ دەبینن بەڵام وەردەكاری گۆڕانەكەی دیار نیە !\nكورد ئایتیگرووپ : لە چەند مانگی داهاتوو وشانی ئەم ویندۆزە بۆ سوود وەرگرتنی گشتی بڵاو دەكرێتەوە وە تا سالی نوێی زایینی بە فەرمی دێتە بازارەوە بەڵام وادیارە مایكرۆسۆفت خەریكە بە خێرایی وشانی ویندۆز بۆ باش بوون و بەهێز بوونی پاراستنی دروست بكات !\nnewblue1_1020_verge_super_wide.jpg 17.28 ک.ب.\nwindowsbluescreenshots9_1020_verge_super_wide.jpg 59.82 ک.ب.\nnewblue3_1020_verge_super_wide.jpg 26.68 ک.ب.\nnewblue4_1020_verge_super_wide.jpg 20.07 ک.ب.\nدەستخۆش، جاران Service Pack هەبوو، ئێستا هەر ئەوەیە ناوەکەی ئەگۆڕن بۆ ئەوەی خەڵکی پێ هەڵبخەڵتێنن، زۆر بەی کۆمپانیاکانی دونیا فێری ئەو فێڵەبوون، دوو مۆدێل تیکەڵ ئەکەن بەشتێکی نوێ.\n2 / Dilovanit\nدەست خۆش هەواڵێکی دڵخۆشکەر بوو من لە وەتەی ویندۆوس ٨ دەرچووە بەکاری دێنم زۆرم ڕازیم بەڵام کێشەی زۆریشی هەیە نازانم پەپێی هەندێک ماڵپەر ئەڵێن ویندۆوس ٨ لە ویندۆوس ڤیستا خراپتر دەبێت من لەگەل ئەو هەواڵە ناخۆشە دانیم کاکە زاندی نازانم تا چەند ڕات لە ویندۆوس ٨ هەیە من ڕیکۆڤەری ویندۆوس ٧ لە ناو سیدیەکانم مایە بەڵام دانابەزێت وەختێک وام لێهات بگەرێمەوە سەر ویندۆوس ٧ بەڵام ئیستا ڕازیم بە ویندۆوس ٨ ئیوە چی دەڵێن زۆر سوپاس.\n3 / Dilovanit\n4 / Dilangilli\nكاك زەندی خۆشەویست ئەمن وام بیستووە لە كوتایی ئیمساڵ سرویس پەكێكی لێدێت بەڵام لە سەر بوچوونی جەنابتم وبەتەواوی وایە !\nكاك دیلۆڤان ئایتی بەرێز بۆ لە وشانی Windows 8 professional upgrade سوود وەرناگرن تا كێشه كانتان چاره سه ر بكات (ئەم وشانە بۆ ئەوانەیە كە ویندۆزی ٧تیان كڕیوە و پێیان خۆش نیە پارە بۆ ویندۆزێكی تر بدەن. [url=http://www.eweek.com/c/a/Enterprise-Applications/Microsoft-Windows-8-10-Reasons-It-Will-Shatter-Windows-7-759149/]بەشە باشەكانی ویندۆزی ٨[/url] . یان با دوو سیستەمی كارپێكردنت هەبێت لای یەكەوە خۆ دوو ژن ناهێنیت كە لە ماڵێك نا حەوێنەوە...\nئەم[url=http://winsupersite.com/windows-8/windows-8-tip-use-windows-7-system-image-backup] بابەتە بۆ كێشەی پەڕگەی رێكاڤێریەكەت هیوادارم[/url] بە سوود بێت\n- كاك دیلانی هێژە بە داخەوە یوتیوب فتە لێرە\nبەڕێز کاکە قەزوان من مەبەستم ئەوە نەبوو ٢ ویندۆوس دابنێم زۆر سوپاس بۆ ڕوونکردنەوەت ،،،،،، من مەبەستم ئەوەبوو کە ویندۆوس ٨ پڕۆ دامنا لەسەر کۆمپیوتەر ماوەیەک بێزاری کردم کێشەی زۆر بۆ دروست دەکردم تا واملێهات بیکەمە ویندۆوس ٧ ئۆرجنالی ریکۆبەری خۆی بەڵام سیدی ریکۆڤەریم خستەسەر نەم توانی ویندۆوسی ٧ دابەزێنم من مەبەستم ئەوەبوو تا ئیستا ماوەیەکە ڕام لە ویندۆوس ٨ هەیە بەڵام یەکەم جار ناخۆش بوو پاش ٢ ---٣ ڕۆژ ئەبوای فۆرماتی بکەم نازانم کێشەکەم چی بوو ویندۆوس بو یان هاردوێر بوو تا ئیستا لە خوا بەزیاد بێت کێشەی زۆر گەورەم بۆ درووست نەبووە زۆر سوپاس.\nكاك دڵۆڤان بەم بوورە . شتێك كە زۆر خراپە ئەوەیە كە كاتێك ویندۆز ٨ دادەمەزرێنیت ناتوانی بگەرێتۆ بۆ سەر ویندۆزێكی پێشتر ئەمەیش بە هۆی ئەوەیە كە ٣٥٠ مێگ لە هارد بە دزی داگیر دەكات بۆ بەشی بووتی خێرای ویندۆس ! ئەمن بۆ برادەرێك چەند رۆژ پێش كە كێشەیێكی هەر وەك جەنابتانی بوو ویندۆز ٧م دامەزراند ئەویش بە لینوكس هاتمە سەر هارد ئینجا ٣٥٠ مێگی شاردراوەی وینی ٨م سریەوە وویندۆز دامەزرا . ویندۆز ٨ خۆشە تەنانەت هەر وا كە خۆتان كاری پێدەكەن رووكارەكەی بە تەواوی گۆردراوە و خێرایی زۆرتر بووە تەنانەت لە ئافیس زووتر دێتە سەر ! بەڵام هەروا خۆت فەرمووت گرنگ ئەو كێشەیە كە دروست نەبووە .دیسان بمبوورە كاك دلۆڤانی بەرێز\nکاک دلۆڤان ئایتی@ منیش بچوکترین کێشەم نەبووە لە ویندۆز٨ ، سەرم سوڕماوە لەهەندێک مالپەڕ زۆر بەخراپی باسی ئەکەن، بەڵام زیاتریش باسی سیستی بازاڕ ئەکەن، ئەوەش لەبەر خراپی ویندۆز٨ نییە، بەلکو بەکارهێنەرانی ڕوومێز بەگشتی ڕووی لە کزییە.\nمن لە ویندۆز ٧ و ٨ دا ، ڤایرۆسم نەبینیوە، ویندۆز ٨ م هەیە بە ٦ چرکە لە ناو ویندۆزم.\n9 / Dilovanit\nzor supas kaka zendy mnesh haman bochwnee tom la meshkm habwa ta aesta mnesh vayrosm nabwa bas handek kesham bo drwst bwa bbwra ba ipad danwsm boya ba kurti bas dakam ba pc bnwsm basi keshakantan bo dakam\n10 / Dilovanit\nزۆر سوپاس کاکە قەزوان گیان هیوادارم سەرکەوت و بیت لای من بەشە هاردی ریکۆڤەری ماوە بەڵام بە F11 ناگەێتەوە و سیدی ریکۆڤەریشم ماوە ئەویش دەخەمەسەر دەڵێت ئەم سیستەمە سەپۆرتی ئەم کۆمپیوتەرە ناکات بەهەر حال بابزانم کەی ویندۆوس ٨ کێشەی تەواو ئەبێت هەر بەردەوام ئەبم لەسەر ویندۆوس ٨ زۆر سوپاس بەڕێزم.\nمنیش شتیكی وام بیستوە گوایە دەڵێن ئەم ویندۆزە بە بەکار هێنەرانی ویندۆزی ٨ خۆڕاییە واتە کاتێک ئەپدەیتی سیستەم دەکەیت ئارەزومەندانە داوات لێ دەکات بیگۆڕیت بە ویندۆز بلو\nپێم وایە بۆ پینەکردنی کەم کوڕیەکانی ویندۆزی هەشتە\n12 / Hardy_uk\n[url=http://www.bbc.co.uk/news/technology-21938364]گروپێکی ئیسپانی و پێشخەرانی سەرچاوەکراو[/url]ە کە لە 8000 پێشخەری لینوکس پێکهاتبوون سکڵانامەیەکیان پڕکردەوە بۆ کۆمیسیۆنی ئەوروپا لە دژی مایکرۆسۆفت چونکە مایکرۆسۆفت لە ویندۆزی هەشتدا ڕێگرە لە دابەزاندنی سیستەمێکی کارگێڕی جێگرەوە لەبری WS8.بەهۆی بوونی [url=http://en.wikipedia.org/wiki/Unified_Extensible_Firmware_Interface]UEFI[/url] وە.\nبۆ دابەزاندن سیستەمێکی جێگرەوە بەکارهێنەر پێویستی بە داواکردنی هەندێک ژمارەی دیجیتاڵی هەیە لە مایکرۆسۆفت بۆیە پێشخەران ئەمه بە زیندانیکردن و ناچارکردنی بەکارهێنەر دەزانن بۆ به زۆرە ملێ بەکارهێنانی هەمان سیستەم. بەڵام مایکرۆسۆفت ئەم هەنگاوە بە چاکسازی کردن لەبواری پاراستندا وەسف دەکات.\nوابزانم شتێکی تر با ناوچەوانیانەوەیە.\n13 / Dilangilli\nلەوەتەی ویندۆز8 دەرچووە تاوەکو ئێستا بەکاری دەهێنم و هیچ کێشەیەکم نەهاتووەتە...\n14 / Dilovanit\nبەخوای من کێشەم لەگەل درایڤەکان هەبوو و داوای هەندێک پڕۆگرام نازانم لەخوا بەزیاد بێت تۆ توشی چ کێشەیەک نەبوویت.\n15 / Chrchaqalai\nدەست خۆش بۆ ئەم بابەتە...بەڕاستی منیش ویندۆس ٨ بەکار ئەهێنم کێشەم نییە لە گەڵی ...كۆمپیتەرم كڕی خۆی ٨ پرۆ ی لەسەر بوو ...هەندێ شتی جوانکاری کراوە ....


ئێرلینگ هالاند باشترین سێ یاریزانی ئێستای جیهان ده‌ستنیشان ده‌كات – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/بۆندزلیگا/ئێرلینگ هالاند باشترین سێ یاریزانی ئێستای جیهان ده‌ستنیشان ده‌كات\nئێرلینگ هالاند باشترین سێ یاریزانی ئێستای جیهان ده‌ستنیشان ده‌كات\nیاریگا سپۆرت 2022/01/27\nهالاند باشترین سێ یاریزانی ئێستای جیهان ده‌ستنیشان ده‌كات، محه‌مه‌د سه‌ڵاحی تێدانییه.\nئێرلینگ هالاند، هێرشبه‌ری نه‌رویجی یانه‌ی بۆرووسیا دۆرتمۆندی ئه‌ڵمانی له لێدوانێكی بۆ كه‌ناڵی ESPN رایگه‌یاند ‘به بۆچوونی من رۆبێرت لیڤاندۆڤسكی باشترین یاریزانی جیهانه و یه‌كه‌مه، ئینجا كه‌ریم بێنزێما دووه‌م باشترین یاریزانی جیهانه و لیۆنێل مێسیش سێیه‌م باشترین یاریزانه’.\nلیڤاندۆڤسكی كه به تۆماركردنی 23 گۆڵ پێشه‌نگی گۆڵكارانی بۆندزلیگایه و له‌سه‌ر ئاستی خوله به‌هێزه‌كانی ئه‌وروپا زۆرترین گۆڵی هه‌یه، خه‌ڵاتی زه‌بێستی بۆ ساڵی رابردوو به‌ده‌ستهێنا و لیۆنێل مێسیش خه‌ڵاتی باڵۆن دۆری ساڵی رابردووی برده‌وه، به‌ڵام له خه‌ڵاتی زه‌بێست محه‌مه‌د سه‌ڵاح هاوشانی مێسی و لیڤاندۆڤسكی سێ به‌ربژێری سه‌ره‌كی خه‌ڵاته‌كه بوون.


نێچیرڤان بارزانی سەڵاحەدین بەهائەدین لە کۆبوونەوەدان\nکەشناسی هۆشداری دەدات و دەڵێت ماسک بەکاربهێنن\nبەپەلە نێچیرڤان بارزانی سەڵاحەدین بەهائەدین لە کۆبوونەوەدان\nئەمڕۆ پێنجشەممە، مەکتەبی سیاسیی پارتی دیموکراتی کوردستان کۆدەبێتەوە و بەرپرسێکی ئه‌و حزبه‌ش دەڵێت، یەکێک لە تەوەری کۆبوونەوەی ئەمڕۆ، ئەنجامی ھەڵبژاردنەکانی ئه‌نجومه‌نی نوێنه‌رانی عیراق و پرسی كه‌مبوونه‌وه‌ی دوو كورسی حزبه‌كه‌یانه.\nبڵند ئیسماعیل، بەرپرسی لقی 16ی پارتی دیموكراتی كوردستان، بە ماڵپەڕی حزبه‌كه‌ی راگه‌یاند: "بڕیارە ئەمڕۆ مەکتەبی سیاسی پارتی کۆببێتەوە، کۆبوونەوەکەش لەبارەی رەوشی گشتی و قۆناغی ئێستایە، چونکە ھەموو رۆژانی پێنجشەممە کۆبوونەوەی مەکتەبی سیاسیی پارتیمان بەڕێوە دەچێت و هەفتانە لەبارەی تەوەری جیاواز کۆبوونەوەکە ئەنجام دەدرێت".\nوتیشی: "یەکێک لە تەوەری کۆبوونەوەی ئەمڕۆی مەکتەبی سیاسیی پارتیمان، بابەتی ئەنجامی ھەڵبژاردن و بردنی دوو کورسیی پارتییە لە سنووری ھەولێر و نەینەوا، مەکتەبی سیاسی ئەمڕۆ رێوشوێنی تۆمارکردنی سکاڵا دەگرێتە بەر".\nبڵند ئیسماعیل باسی له‌وه‌شكرد: "ئەو دوو کورسییە پارتی بە مافی یاسایی خۆی دەزانێت و پێویستە بگەڕێندرێنەوە، چونکە پێشتر برادەرانی یەکێتی لە ھەولێر سکاڵایان ھەبوو لەسەر ئەو بازنەیە و دوای ژماردنەوەی دەنگەکان بە دەست، ئەنجامەکان ھاوشێوەی ئەلیکترۆنی دەرچوون".\nدوای راگه‌یاندنی ئه‌نجامی كۆتایی هه‌ڵبژاردنی پێشوه‌خته‌ی ئه‌نجومه‌نی نوێنه‌رانی عیراق له لایه‌ن كۆمسیۆنی باڵای سه‌ربه‌خۆی هه‌ڵبژاردنه‌كانی عیراقه‌وه، پارتی له هه‌ولێر و نه‌ینه‌وا دوو كورسی له ده‌ستدا و له به‌رانبه‌ردا ئه‌و كورسیانه بۆ یه‌كێتی رۆیشتن، به‌مه‌ش ژماره‌ی كورسییه‌كانی پارتی بۆ 31 كورسی كه‌می كردو ژماره‌ی كورسیه‌كانی یه‌كێتیش گه‌یشته 19 كورسی.\nپێشتر به‌رپرسانی یه‌كێتی نیشتمانی كوردستان رایانگه‌یاندبوو، كه له هه‌ولێر و نه‌ینه‌وا ساخته‌كاری كراوه و سكاڵایان تۆمار كردووه.\nنەوەی نوێ داوایەکی سەرۆکایەتی هەرێمی کوردستان ڕەتدەکاتەوە\nیەکێک لە داواکارییەکانی نێچیرڤان بارزانی لە ئەنجومەنی ئاسایش پەسەندکرا


ئه‌مریكا بڕیاری دا سزاكانی له‌سه‌ر وه‌زیری ده‌ره‌وه‌ی ئێران لابه‌رێت\nوێب تیڤی ژیان؛ پانۆراما\nئەمریکا ئۆپەراسیۆنێکی سەربازیی گەورە ئەنجام دەدات\nپلەکانی گەرما بەرزتر دەبنەوە\nداوایەک ئاراستەی هاوڵاتیان دەکرێت لەبارەی پێوەری ئاو\n12.07.2019 03:05 PM\nمحەمەد جەواد زەریف، وەزیری دەرەوەی ئێران\nدوو سه‌رچاوه‌ی باوەڕپێکراو ئاشکرایان کردووە، ئه‌مریكا بڕیاری داوه سزاكانی سەر محه‌مه‌د جەواد زه‌ریفی لابه‌رێت، دیاره ئه‌مه‌ش ئاماژه‌یه‌ك دەبێت كه واشنتۆن له‌وانه‌یه ده‌رگاكانی به كراوه‌یی به‌جێ بهێڵێت به‌ڕووی دیبلۆماسیه‌تدا.\nدوو سەرچاوەکە باسیان لە هۆکارێکی دیاریکراو نەکرد بۆ بڕیارەکە کە دوای دوو مانگ لە گرژییەکانی نێوان ئەمەریکا و ئێران دێت بەهۆی هێرشەکانی سەر کەشتیە نەوت هەڵگرەکان لە کەنداو و خستنەخوارەوەی فڕۆکەیەکی بێ فڕۆکەوانی ئەمەریکی لەلایەن ئێرانەوە کە ترەمپی ناچار کرد فەرمان دەربکات بۆ لێدانی ئێران، بەڵام لە دوایین ساتەکاندا پەشیمان بوەوە لەو بڕیارە.\nوەزیری خەزێنەی ئەمەریکا 24-6 ڕایگەیاند زەریف دەخرێتە لیستی ڕەشەوە، ئەوەش هەڵوێستێکی سەیر بوو بەوەی ئەمەریکا پێشتر ئەو جۆرە بڕیارانە ئاشکرا ناکات تاوەکو ڕێگە نەدات بەو کەسەی کە سزاکەی بەسەردا دەسەپێنرێت سەرمایەکانی بگوازێتەوە بۆ دەرەوەی سیستمی تایبەتی دادی ئەمەریکی.\nقاسم سولەیمانی: سەركردایەتی ئەمریكا لە ناوچەكە نەشارەزایە \nئەمریكا فرۆكەیەكی بێ فرۆكەوانی ئێرانی خستە خوارەوە \nزەریف: دانوستان لەگەڵ تیرۆریست ناکەین\nكێن ئەوانەی دەیانەوێت جەنگ هەڵبگیرسێنن؟\nئەمریكا هەڵوێستەكانی دژی ئێران گۆڕی\nڕۆحانی: ئێمە بەتوندی دەوەستینەوە لەبەرامبەر سزاکانی ئەمریکا\nسولەیمانی: ئەمریکا هۆکاری تێکچوونی هەر ناوچەیەکە کە تێیدا بووبێت\nنەتەوە یەکگرتووەکان هۆشداری دەدات لەبارەی گرژییەکانی کەنداو


له بارەی پێدانی زانیاریی بە رۆژنامەنووسان.\n● وەزارەتەکانی ناوخۆ و سامانە سروشتییەکان و شارەوانی بە خراپترین وەزارەتی حکومەت دادەنرێن.\nرۆژنامەنوسان پێیانوایە دامودەزگاکانی حکومەت لەڕووی پێدانی زانیاری بەرۆژنامەنوسانەوە دەرگایان بەرووی رۆژنامەنوساندا کراوە نییەو لەنێو ئەو وەزارەتانەشدا زۆربەیان باس لەوەزارەتەکانی ناوخۆ و سامانە سروشتییەکان و شارەوانی دەکەن، بەڵام لەئەدای وەزارەتەکانی پەروەردە و تەندروستی و رۆشنبیری رازین.\nیەک لەکێشەکانی رۆژنامەنوسی کوردی گەیشتنە بەسەرچاوەی زانیاری، یاخود پێنەدانی زانیارییە لەلایەنی پەیوەندار بەو بابەتانەی کە رۆژنامەنوسان رووماڵی دەکەن، ئەمەش هەم پێچەوانەی یاسای رێکخستنی کاری رۆژنامەوانییە، هەم پێچەوانەی شەفافیەتی حوکمڕانییە، لەو ڕووەوە (11) رۆژنامەنووس لەدەزگا جیاجیاکان، وەزارەتی ناوخۆ بەخراپترین وەزارەت دادەنێن، لەهەمانکاتدا پێیانوایە وەزارەتەکانی پەروەردە و رۆشنبیری و تەندروستی لەو رووەوە دەرگایان کراوەیە و مامەڵەیەکی دروست دەکەن.\nفەرمان سادق رۆژنامەنووس لەگۆڤاری شەقام دەڵێت "بەگشتی وەزارەتەکان زانیاری لەرۆژنامەنووسان دەشارنەوە، بەڵام تاڕادەیەک وەزارەتی کارەبا و وەزارەتی رۆشنبیری دەرگایان واڵایە بەڕووی رۆژنامەنووساندا، بەڵام وەزارەتی ناوخۆ و سامانە سروشتییەکان زۆرخراپن لەو ڕووەوە".\nهەروەها (سەرتیپ قەشقەیی) لەگۆڤاری (ستاندەر) پێیوایە وەزارەتەکانی تەندروستی، پەروەردە، ئەوقاف تاڕادەیەک باشن، بەڵام بەگوتەی ئەو "وەزارەتی ناوخۆ و پلاندانان، لەگەڵ وەزارەتی دارایی و شارەوانی بۆ کاری رۆژنامەنووسی خراپن".\nبەبڕوای رۆژنامەنووس (بەهمەن عومەر) لەگۆڤاری (سڤیل) وەزارەتەکانی تەندروستی و کاروباری کۆمەڵایەتی و ئەوقاف و پەروەردە باشن، بەڵام وەک ئەو رۆژنامەنووسە گوتی "وەزارەتی ناوخۆ و سامانە سروشتییەکان، لەگەڵ وەزارەتی دارایی زۆر خراپن لەپێدانی زانیاری و قسەکردن بۆ رۆژنامەنووسان".\nعیسا خدر، کە چەند ساڵێکە لەشاری هەولێر کار بۆ رۆژنامەی (ئاوێنە) دەکات، دەڵێت "وەزارەتەکانی ناوخۆ و دارایی و سامانە سروشتییەکان و وەزارەتی پێشمەرگە زۆرخراپن کە زانیاری نادەنە رۆژنامەنووسان"، عیسا گوتیشی "بەڵام وەزارەتی تەندروستی و پەروەردە و رۆشنبیری زۆر رێگری ناکەن لەپێدانی زانیاری و کاری رۆژنامەنووسیدا".\nعیسا ئەو بەربەستانە لەبەردەم میدیای ئازاد زیاتر بۆ ئەوەگەڕاندەوە، کە لەکوردستان "هەژموونی حزب زاڵە بەسەر دامودەزگا حکومییەکاندا، بۆیە ئەو راگەیاندنانەی کە سەربەخۆن بەزەحمەت زانیارییان دەست دەکەوێت".\nوەزارەتی هاوبەش لەنێو رای ئەو رۆژنامەنوسانەی لەو راپۆرتەدا قسەدەکەن، بە پلەی یەک وەزارەتی ناوخۆیە لەوەی کە "مامەڵەیەکی خراپ" لەرووی پێدانی زانیارییەوە بەرامبەر کاری رۆژنامەنوسی ئەنجام دەدات، بەڵام هەر یەکە لە (دڵشاد ئەنوەر) لەرۆژنامەی هاوڵاتی و (کەمال چۆمانی) دەستەی نوسەرانی گۆڤاری (لڤین) زیاتر وەزارەتی سامانە سروشتییەکانیان بەلاوە "خراپە"، چونکە بەبڕوای ئەوان ئەو وەزارەتە بە یەکجاری دەرگای داخستووە بەڕووی رۆژنامەنووساندا.\nلەلایەکی تر (هیوا بەرزنجی) رۆژنامەنووس لەرۆژنامەی (رووبەر) ئاماژە بەوە دەکات "وەزارەتی رۆشنبیری و پەروەردە و شارەوانی تا رادەیەک باشن، بەڵام وەک ئەو رۆژنامەنووسەی رۆژنامەی رووبەر گوتی "ئەو وەزارەتانەی کە خراپن وەزارەتەکانی ناوخۆ و سامانە سروشتییەکانە، چونکە دەرگایان بەڕووی رۆژنامەنوساندا داخستووە".\nوەک (بارزان محمەد) لە رۆژنامەی (رووداو) ئاماژەی بۆ دەکات، ئەو هیچ وەزارەتێکی پێ خراپ نییە، بەڵام بارزان گوتی "لە زۆر رووەوە تەنیا وەزارەتەکانی پەروەردە و کارەباو کاروباری کۆمەڵایەتی زۆرجار دەرگایان بەڕووی رۆژنامەنووساندا کراوەیە".\nبەبڕوای رۆژنامەنووس (هیوا بەرزنجی)، پێنەدانی زانیاری بەڕۆژنامەنووسان کاریگەری خراپی لێدەکەوێتەوە، هەم بۆ سەر کاری رۆژنامەگەری، هەروەها بۆ تێگەیشتنی هاوڵاتیان لەکاروباری حکومەت، هیوا بەردەوام بوو لەقسەکانی و گوتی "پێنەدانی زانیاری بە رۆژنامەنووسان کاریگەری نێگەتێڤی دەبێت، چونکە رۆژنامەنووس پەنا بۆ ناو و سەرچاوەی نائاشکرا دەبات، لێرەدا سەرەڕای ئەوەی لادانێکە لە ئیتیکی رۆژنامەنووسی، هەروەها لەزۆر رووە خوێنەریش توشی لادان و سەرسوڕمان دەکات".\nسەرەڕایی ئەوەی رۆژنامەنووسانی ئازاد کێشەی وەرگرتنی زانیارییان هەیە، بەڵام ئەو رۆژنامەنووسانەی کە لەئۆرگانی حزبە دەسەڵاتدار و ئۆپۆزسیۆنەکانیشدان، بەپێی لێدوانەکانی خۆیان هەمان کێشەیان هەیە.\nدیلان رەشاد لە تەلەفزیۆنی زاگرۆس، کە کەناڵێکی پارتی دیموکراتی کوردستانە، دەڵێت "وەزارەتی رۆشنبیری تاڕادەیەک باشە و دەرگا کراوەیە، بەڵام وەزارەتی شارەوانی زۆر خراپە، چونکە زانیاریت پێنادەن و بەربەستت بۆ دروست دەکەن".\nفەرەیدون بێوار رۆژنامەنووس لەرۆژنامەی (پرس) کە رۆژنامەکەی ئەوان سەر بە یەکێتی لاوانی دیموکراتی کوردستانی سەر بە پارتییە ئاماژە بەوە دەکات، کە "وەزارەتەکانی ناوخۆ و سامانە سروشتییەکان یەکێکن لەوەزارەتە خراپەکانی حکومەت"، وەک بێوار ئاماژەی بۆکرد "بەڵام ئەوقاف و تەندروستی و کاورباری کۆمەڵایەتی باشن، چونکە رۆژنامەنووس دەتوانێت بەئاسانی زانیارییان لێ وەربگیرێت".\nهەژار ئەنوەریش کە بەرپرسی کەناڵی (knn)ی زمانحاڵی بزووتنەوەی گۆڕانە لەشاری هەولێر، وەزارەتی شارەوانی بەخراپ دەزانێت"، هەژار خراپی وەزارەتی شارەوانی بۆ ئەوە دەگەڕێنێتەوە. "لە ماوەکانی رابردوو سەرۆکی شارەوانی هەولێر لەسەر کارەکەی لادرا، چەندین جار پەیوەندیمان بە وەزیر و وەزارەتی شارەوانی کرد، بەڵام بەهیچ جۆرێک ئامادە نەبوون لێدوان بۆ کەناڵەکەمان بدەن".\nبەپێی یاسای کاری رۆژنامەنووسی لەهەرێمی کوردستان، رۆژنامەنووسان مافی وەدەستخستنی زانیارییان هەیە، چونکە لەخاڵی دووەمدا، لەمادەی دووەمی یاسای کاری رۆژنامەنووسی ژمارە (35)ی ساڵی (2007) کە بەبڕیاری ژمارە (1)ی ساڵی (2008)ی پەرلەمانی کوردستان دەرچووە "رۆژنامەنوس بۆی هەیە لەسەرچاوە جیاوازەکانەوە هەر زانیارییەک کە بایەخی بۆ هاووڵاتیان هەبێ و پەیوەندییان بە بەرژەوەندی گشتییەوە بێ، وەدەست بێنێ بەپێی یاسا".\nسەبارەت بەپێنەدانی زانیاری بەرۆژنامەنووسان (د.کاوە مەحمود) گوتەبێژی رەسمی حکومەتی هەرێم دەڵێت "پێنەدانی زانیاری ئەوە پەیوەندی بە یاساوە هەیە، لەبەر ئەوە هێشتا لەکوردستاندا یاسایەکی تایبەت بەپێدانی زانیاری نییە".\nلەبەرانبەر قسەکانی گوتەبێژی حکومەتدا (هەژار ئەنوەر) بەرپرسی نوسینگەی (KNN) لەهەولێر پێیوایە سەرۆکایەتی ئەنجوومەنی وەزیران لەو رووەوە بەرپرسی یەکەمە، چونکە "ئەگەر سەیری راگەیاندنی ئەنجومەنی وەزیران بکەین، زۆر کەمتەرخەمن بەرانبەر بە رۆژنامەنووسان".


هاوڕێی ڕەخنەگر 2018-01-28\nدوای ئەوەی بەڕێوەبەرایەتی گشتی سەرپەرشتیكردنی پەروەردەیی بڕیاریدا سیستەم یاخود میكانیزمی سەرپەرشتیكردن بگۆڕێت بەهۆی ئەوەی ماوەیەكی درێژە بەشێوەی تقلیدی ئەم كردارە ئەدا دەكرێت و پەیڕەو دەكرێت كە دەتوانین بڵێن زۆر كۆن بووە و تاڕادەیەكی زۆریش سەرپەرشتیارو كارگێری و مامۆستایانیش ئارەزووی گۆرینی دەكەن ، بە دڵنیاییشەوە هەموو دامودەزگایەك پێویست دەكات شێوازی كارو میكانیزمی بەڕێوەچوونی بگۆرێت بۆ ئەوەی لەلایەن جێبەجێكارانی بێزاركەر نەبێت و لەلایەكیتریش زەروورەتێكە كە بتوانن لەگەڵ گۆڕانكاریەكان خۆیان بگونجێنن. لە وتاری پێشووم باسم لەوەكرد كەوا بەشێوەی زنجیرە باس لە جۆرەكانی سەرپەرشتیكردنی هاوچەرخ دەكەم ، هاوڕێی ڕەخنەگریش جۆرێكە لە سەرپەرشتیكردنی هاوچەرخ كە لێرەدا دەمەوێت تیشكی بخەمەسەر: بەكارهێنانی ئەم جۆرە سەرپەرشتیكردنە دەگەڕێتەوە بۆ سێ بنەما. \nیەكەم: سەرجەم ئەنجامدەرانی هەر پڕۆژەیەك پێویستیان بە یارمەتی وپشتگیری هەیە . \nدووەم: ئەو یارمەتی و پشتگیریە چاكتروایە لەلایەن كەسانی شارەزاو خاوەن ئەزموون بێت . \nسێیەم: كەسانی خاوەن ئەزموونەكانیش دەبێت وەكو هاوڕێیەكی ڕەخنەگر لەگەڵیاندا بن . \nكەواتە هاوڕێی ڕەخنەگر كێیە؟ هاوڕێی ڕەخنەگر مانای شوێنگرەوە یان چاودێر نیە ، بەڵكو كەسێكی هاوكارو یارمەتیدەرو پشتگیرە ، بەپێدانی تێبینیەكان و تێگەیاندنی بەرانبەرەكەی بەكردارە راستەكان ، گرنگی هاوڕێی ڕەخنەگر لەوەدایە كە لەگەڵ كاروكردەوەكان هەنگاو بە هەنگاو دەڕوات و وادەكات بە شێوەیەكی تەندروست بەڕێوە بچێت. \nهاوڕێی رەخنەگر: كەسێكە دەتوانێت یارمەتیمان بدات لە كارەكانماندا ، جێگای متمانە \tخاوەن ئەزموون و شارەزایە ، فێرمان دەكات چۆن كارەكان ڕایی بكەین و هەڵسەنگاندنی بۆ بكەین و هەڵەكان ڕاست بكەینەوە ، وە لە دروستكردنی بڕیار و چۆنیەتی بریاردان هاوكاریمان دەكات. \nچۆن دەبیتە هاوڕێیەكی ڕەخنەگر؟\nپێدانی متمانە بەبەرانبەرەكەت كە تۆ بۆ پێشخستن و سەركەوتنی ئەو هاتووی \n- زۆر گوێیان لێبگرە ، چونكە گەر بزانن گوێیات لێناگریت ئامادەنین گوێت لێبگرن \n- كاری سەرنجڕاكێش ئەنجام بدە ، بیرۆكەی جوان و بەسوود پێشكەش بكە ، شارەزاییەكانی خۆت بخەگەر \n- گلیەیی مەكە بەڵكو یەكسەر هەوڵی چارەسەری گرفتەكان بدە بە هاوبەش\nهاوڕێی ڕەخنەگر دەبێت لەمانەی دووركەوێتەوە: ڕەخنەی نەرێنی یان ڕوخێنەر ، دژە بەهاكان ، شاراوەیی و نەبوونی ڕاستگۆیی لە كاركردندا ، گرنگیدان بە بڕیاردانی تاك لایەنه ، ڕووچوونە ناو بابەتی دەرەكی، هەڵچوون و تووڕەبوون.\nبۆیە بێویستە سەرجەم كارگێرو مامۆستایان هەماهەنگی تەواو لەگەڵ سەرپەرشتیاری هاوڕێی ڕەخنەگری خۆیان بكەن و سوود لەیەكتر وەربگرن و بەیەكەوە كاروكردەكان ڕایی بكەن لە پێناو پەرەپێدانی قوتابخانەو گەیشتن بە ئامانجەكان.


كچەكەم و توركیا: ”بۆچی كوردەكان ھێندە خەمبارن؟\n26.10.2019 04:48 PM\nژیان: وەرگیراوە لە هەژماری مەریوان وریا قانع\n”بارین” ی كچی من نیوە كورد و نیوە ھۆڵەندییە، دایكی ھۆڵەندییە. كەناڵێكی بچووكی لەسەر یوچوب ھەیە و تیایدا قسەی گەنجانە لەگەڵ ھاوتەمەنەكانیدا دەكات. بەڵام ئەم ماوەیە چەندجارێك لەگەڵ مندا باسی دۆخی كورد و ھێرشی توركیامان كردوە.\nئەنجامەكەی ئەم ڤیدیۆیەیە كە لێرەدا دایدەنێم. ئەمە یەكەمیان كاری سیاسیی منداڵێكە كە حەزی لە سیاسەت نییە. ئەم ڤیدیۆیە شایەتی ئەوەیە سیاسەت گەر لە دەرگاشەوە بیكەیتە دەرەوە لە پەنجەرەوە دێتەوە ژوورەوە. مادامەكی مرۆڤ لەناو جیھاندا دەژیی، كەواتە لەناو سیاسەتدا دەژیی.\nئەمەش وەرگێڕانی قسەكانی كچەكەمە:\n”من ئەمڕۆ ئەمەوێت ڤیدیۆیەك لەسەر یوچوب بكەم لەسەر كورد و دۆخی كوردستان. دووھەفتە لەمەو پێش توركیا ھێرشی كردە سەر سوریا و ناوچەكە كوردییەكانی سوریا. توركیا وڵاتێكە لە ڕووی سەربازییەوە زۆر بەھێزە. چەكێكی زۆری ھەیە، فڕۆكە و دەبابە و ئەو شتانە. كوردەكان ئەو چەكانەیان نییە و لەڕووی سەربازییەوە بەھێزنین. بۆیە توركیا چی بوێت دەیكات بەبێ ئەوەی ڕێگیریی لێبكرێت.ھەروەھا توركیا لەەلایەن گروپە ئیسلامییە توندڕەوەكانەوە ھاریكاریی دەكرێت.\nئەوەی من خەمبار ئەكات ئەوەیە كە خەڵكێكی مەدەنی زۆر بوون بە قوربانیی و لەناویاندا مناڵیش ھەیە. ھەروەھا زیاد لە سەد ھەزار كەس بێماڵ بوون. جێی داخیشە ئەوەیە ئەوروپا بە جدیی خۆی بەم مەسەلەیەوە خەریكناكات. ڕاستە ئەوروپا ھەندێك شتی كردوە، بۆ نموونە چەك نافرۆشن بە توركیا، بەڵام توركیا ئەوەندە چەكی ھەیە كە ئیتر پێویستی بە چەك نییە.\nئەمە ئەو شتانە بوو كە ویستم بیڵێم..”


7/3/2020 5:15:00 PM 82 جار خوێندراوەتەوە\n“پۆڵ بڕیمەر بۆ ئه‌وه‌ی ڕزگاری بێ له‌م مانگانه بڕیارده‌دا ڕێککه‌وتنێک مۆر بکرێ له‌نێوان عه‌ره‌به‌کان و پارتی و یه‌کێتی که ڕێژه‌ی پاره‌ی داهاتی نه‌وتیان بۆ زیاد بکرێ له ١٣./’ بۆ ١٧./’ له‌جیاتی ما‌نگانه‌ی پاره‌ی کاش به مه‌رجێک هێزه چه‌کداره‌کانی پارتی و یه‌کێتی له هێلی ٣٦ بمێننەوە و نه‌یه‌نه پێشه‌وه که ده‌کاته ناوچه جێناکۆکه‌کانی ئه‌مڕۆ لەنێوان حکومەتی هەرێمی کوردستان و حکوومه‌تی عێراقی که ناونراوه به مادده‌ی ١٤٠.”\nله‌سه‌ردانانی پارتی دیموکراتیی کوردستان و یه‌کێتیی نیشتیمانیی کوردستان و کۆنگره‌ی نیشتمانی عیراقی له لیستی ڕه‌شی ئەمریکا و چۆنییه‌تیی مامه‌ڵه‌ی پارتی و یه‌کێتی له‌سه‌ر دۆسیه‌ی که‌رکوک و ناوچه دابڕێندراوه‌کان، توانرا هه‌ندێ سه‌ره‌داو ئاشکرا بکرێن، ئه‌ویش له ڕێگای په‌یوه‌ندیکردن به کۆنه دیپلۆماتێکی ئه‌مریکیی که کاتی خۆی ده‌ستڕۆیشتووی هه‌ر یه‌ک له جه‌ی گارنه‌ر و پۆڵ برێمه‌ر بووه پاش ڕزگارکردنی عێراق له‌لایه‌ن هێزه‌کانی ئه‌مریکا و هاوپەیمانان.\nئه‌م کۆنه دیپلۆماته له قسه‌کانی باس له‌وه ده‌کا که به‌ر له هاتنی ئه‌مریکا پلانێک داڕێژرابو که چۆن ئه‌و هێزه چه‌کدارانه‌ی له عێراقن به عه‌ره‌ب و کورده‌وه کۆنترۆل بکرێن بۆ ئه‌وه‌ی ئه‌م هێزانه نه‌بنه به‌رهه‌ڵستکار یان تێکده‌ری پرۆسه‌ی ئازادکردنی عێراق پاش له‌ناوچوونی ڕژێمی به‌عس، به شێوه‌ێک له شێوه‌کان بێدەنگبکرێن ئینجا به‌هێزی سەربازی بێ یان به پاره. بۆ ئه‌مه‌ش یاسای (پاتریۆد ئاکت ئاماده‌بوو، لیستی ئه‌م هێزه چه‌کدارانه ئاماده‌کرابوو لەدوای رووداوەکانی ١١ی سێپتێمبەر لەلایەن وەزارەتی ئاسایشی ناوخۆی ئەمریکا، له کۆنگریسیش ده‌رچوبوو و له ئه‌نجومه‌نی نوێنه‌رانیش ده‌نگی زۆرینه‌ی پێدرابوو وه‌کو یاسا جێگیر کرابوو.\nبەم یاسایە پارتی و یه‌کێتی و کۆنگره‌ی نیشتمانی عیراقی خرابوونە لیستی ڕەش.\nئه‌مریکییه‌کان پێشبینی ئه‌وه‌یان کردبوو که چه‌ند هێزێکی به‌رهه‌ڵستکاری سوننی له ناوچه سوننه‌نیشینه‌کان دروستدەبن، له هه‌مان کات هه‌رسێ هێزی چه‌کداری پارتی و یه‌کێتی و کۆنگره‌ی نیشتمانی عیراقی له‌م هاوکێشه‌یه‌دا بوون، بۆ ئه‌مه‌ش ئه‌مریکییه‌کان که‌وتنه نێوان دوو بژارده:\nیان هێزێکی زۆر ڕه‌وانه‌ی عیراق بکه‌ن، یان به پاره ڕازییان بکه‌ن و چاره‌سه‌ری ئه‌م کێشه‌یه بکه‌ن. پاش ڕاوێژکردن لەگەڵ پسپۆران و شاره‌زایان له کاروباری عێراق بۆیان ده‌رکه‌وت که ئه‌م هێزانه هێزی فشۆڵ و چاوچنۆکن. لەبەر ئەوە بژارده‌ی دوه‌میان هه‌ڵبژارد به‌پێی ئه‌وه‌ی کە زۆر لە عێڕاقییەکان ئاسانه ملکه‌چی پاره بن.\nپاش هاتنی هێزەکانی ئه‌مریکا و کۆنترۆلکردنی عێراق له یه‌کێک له کۆشکه‌کانی سه‌ددام له به‌غدا هێزه‌کانی ئه‌مریکا پاره‌یه‌کی یه‌کجار زۆر ده‌دۆزنه‌وه.\nجه‌ی گارنه‌ر بۆ ئه‌وه‌ی یارمه‌تی پارتی و یه‌کێتی بدا چونکه دۆستی نزیکی تاڵه‌بانی و بارزانی بوو، له‌لایه‌کی تریش بۆ ئه‌وه‌ی تووشی لێپرسینه‌وه نه‌بێ له‌لایه‌ن گه‌لی ئه‌مریکا -باجده‌ر-تاکس پەیەر- بڕیار ده‌دا که مانگانه ٣٠ ملیۆن دۆلار له‌م پاره‌یه بدرێ به پارتی و یه‌کێتی و دابه‌شبکرێ به‌یه‌کسانی (١٥ ملیۆن بۆ پارتی و ١٥ ملیۆنیش بۆ یه‌کێتێ). وردەکاری پارەی تەرخانکراو بۆ کۆنگرەی نیشتمانی لای من گرنگ نییە. مانگانه‌کە به‌رده‌وام ده‌بێ تاوه‌کوو جه‌ی گارنه‌ر ده‌ڕوا و پۆڵ برێمه‌ری جیگرەوەی ده‌ستبه‌کارده‌بێ.\nبرێمه‌ریش بۆ ئه‌وه‌ی ڕزگاری بێ له‌م مانگانه بڕیارده‌دا ڕێککه‌وتنێک مۆر بکرێ له‌نێوان عه‌ره‌به‌کان و پارتی و یه‌کێتی که ڕێژه‌ی پاره‌ی داهاتی نه‌وتیان بۆ زیاد بکرێ له ١٣./’ بۆ ١٧./’ له‌جیاتی ما‌نگانه‌ی پاره‌ی کاش به مه‌رجێک هێزه چه‌کداره‌کانی پارتی و یه‌کێتی له هێلی ٣٦ بمێننەوە و نه‌یه‌نه پێشه‌وه که ده‌کاته ناوچه جێناکۆکه‌کانی ئه‌مڕۆ لەنێوان حکومەتی هەرێمی کوردستان و حکوومه‌تی عێراقی که ناونراوه به مادده‌ی ١٤٠.\nبۆ پشتڕاستکردنه‌وه لە وەرگرتنی ئەم بڕە پارانە، باشترین که‌س بایز تاڵه‌بانیی رەحمەتیی دەبوه که ئەوکات لێپرسراوی دارایی یەکێتی بوو و لە کابینەی حەوت وه‌زیری دارایی بوو، چونکه ئه‌م هه‌موو مانگێک به‌شی یه‌کێتی وه‌رده‌گرت له فڕۆکه‌خانه‌ی هه‌ولێری کۆن.\nئەگەر بایز تاڵەبانی نکوڵی کردبوایە، بەڵگەی ئاشکرای لەسەرە لەلایەن ئەو کەسەی کە بەشە مانگانەکەی تەسلیمکردوە.\nزۆر سەرەداوی هاستیاری تر هەن لەبارەی دانانی پارتی و یەکێتی و کۆنگرەی نیشتمانی لە لیستی ڕەش لەلایەن ئەمریکاوە، پێویست بە هەڵوەستە دەکات و شیکردنەوەی بابەتییانەی دەوێ بۆ هەڵدانەوەی لاپەڕە ڕەشەکان.\nهۆی سه‌ره‌کی پارتی و یه‌کێتی له لیستی ڕه‌ش ده‌گه‌ڕێته‌وه بۆ بڕیاری خودی ئه‌م دوو حیزبه که له‌کاتی خۆی داویانه، به‌تایبه‌تیش پاش ڕزگارکردنی عێراق له‌لایه‌ن ئه‌مریکاوه، چونکه خۆیان ڕازیبوون ناویان له‌م لیسته بێ به‌رامبه‌ر به چەند ملیۆن دۆلارێک کە لەسەرەوە باسمان کرد.\nلایەنە شاراوەکەی دروست بوونی قەوارەی هەرێمی کوردستان\nهەڵەیە ئەوەی پێیوایە حکومەتی هەرێم بەرهەمی ڕاپەڕین و شۆڕشی چەکداری چەندین ساڵەی خەباتی سیاسی کوردە، بێگومان راپەڕینی خەڵک و شۆڕشی چەکداریی کاریگەریی خۆیان هەبوە.\nلەگەڵ ئەوەی کەس ناتوانێ نکوڵی لەوە بکا کە میللەتی ئێمە بەدرێژایی سەدەیەکە خەریکی خەباتی سیاسی و چەکداری بووە و بە هەزاران کەس شەهید بووە، بەڵام دروستبوونی ئەم هەرێمە و پەیوەستکردنی بە شۆڕشی کورد رەنگە زۆر لە جێی خۆی نەبێ، بەڵکو ڕاستەوخۆ بەرهەمی لێکەوتەی شەڕی ڕزگارکردنی کوێتە بە سەرپەرشتیی ئەمریکا و هاوپەیمانان، بە تایبەتی لە پاش ڕزگارکردنی عیراق لە دەستی دیکتاتۆریەت و نووسینەوی دەستوری عیراق بە سەرپەرشتی ئەمریکا دەستخستنە ناو سیاسەت لە عیراق بە گشتی، ئەمە بوو بە بەرهەمی دروستبوونی ئەو هەرێمە.\nئاشکرایە میللەتی ئێمە لەدوای ئەنفال، بەعس کۆنترۆڵی هەموو کایەی سیاسی میللەتی ئێمەی کردبوو، دەستیشی خستبوە ناو رێکخستنەکانی هێزە سیاسییەکانی کوردستانیشەوە و هەموو ئەو هێزە سیاسییانە پەناهەندەبوون لە وڵاتانی دی، بەتایبەتی لە ئێران.\nئەوەی کە ئەم هەرێمەی دروستکردوە گۆڕانکاری لە هاوکێشە سیاسییەکانی ناوچەکە و بەرژەوەندیی وڵاتانی زلهێز بو لە ڕۆژهەڵاتی ناوەڕاست.\nئەمەی سەرەوە بیرەوەری برادەرێکم بیردەخاتەوە (ج ث) کە لە ١٩٩١ فەرماندەیەکی باڵایی سەنتەری هاوکاری سوپای ئەمریکا بوو لە زاخۆ بە هاوکاری هێزی سوپای ئینگلتەرا ئەم سەنتەرە بەڕێوەدەبرا.\n(ج ث) دەگێڕتەوە کاتێ ئاوارە کوردەکان بە دەیان هەزار ئاوارەی ئیران و تورکیا بون، فشارێکی زۆر هەبو کە چۆن ئەم هەمو ئاوارەیە بگەڕێندرێتەوە. بۆ ئەم مەبەستە و وەک هەنگاوی یەکەم، بیرۆکەی دو چادرگەی گەورە لە فرۆکەخانەی بامەڕنی و فڕۆکەخانەی هەریر دروستبکرێ بۆ گەیاندنی پارمەتییە مرۆیییەکان. ئەو دەگێڕێتەوە و دەڵی: “ترسی عێراقمان هەبو لە بۆردومانکردنی چادرگەکان بەتایبەتی ڕای ئاوەرەکان وەرگیرابوو کە ترسیان لە چەکی کیمیای و کیمیاباران هەبو.” پەیوەندی دەکەن بە حکومەتی عیراقی بەتایبەتی تاریق عەزیز بۆ ئەم دوو چادرگەیە و گەرەنتی وەرگرن کە هیچ هێرشیکی سەربازی ئەنجامنەدرێ لەلایەن عیراق. تاریق عەزیز ئاگاداریان دەکاتەوە کە سەدام حسێن فەرمانی کردوە کە نەک هەردوو چادرگەی بامەڕنی و هەریر بەڵکو سوپای عیراقی لە هەرسێ شاری هەولێر، سلێمانی و دهۆک کە ناوچەی ئۆتۆنۆمیە پاشەکشە پێدەکا بە مەرجێک ئەمریکا سەرپەرشتی بکا بەڵام بەبێ کەرکوک، چونکە بە قسەی سەدام، ئەگەر کەرکوک بخرێتە ناو ئەو پلانە ئەوا کوردەکان داوای جیابونەوە لە عیراق دەکەن لەبەرئەوەی دەبن بە خاوەنی ئابورییەکی بەهێز کە سامانی نەوتە.\nلەبەر ئەمە، دووبارەی دەکەمەوە هەڵەیە ئەوەی پێیوایە حکومەتی هەرێم بەرهەمی ڕاپەڕین و شۆڕشی چەکداری چەندین ساڵەی خەباتی سیاسی کوردە.\nوادەى فێنکبوونى کەشوهەوا و نزمبوونەوەى پلەى گەرما راگەیەنرا


٩ بەکارهێنانی مۆز بۆ پێست کە زۆر سوودت پێدەگەیەنێت – تۆڕی میدیایی خەڵک\n٩ بەکارهێنانی مۆز بۆ پێست کە زۆر سوودت پێدەگەیەنێت\n2019/07/20 - 12:03 AM\nمۆز زۆر سوودی هەیە بۆ جوانكاریی، بە شێوەیەك ناویان ناوە “میوە ئاڵتونییەكە” بە هۆی ئەو هەموو سوودەوە كە هەیەتی بۆ تەندروستی لەش و پێست، هەروەها زۆر باشە بۆ نەهێشتنی زیبكە و وشكنەبوونەوەی پێست.\n-مۆز ماددەی دژە بەكتریای تێدایە و دەتوانیت بیخەیتە سەر دەموچاوت بۆ چارەسەركردنی زیبكە، یان لەگەڵ شیر و شۆفاندا تێكەڵی بكەیت و بیدەیت لە دەموچاوت.\n-مۆز زۆر بەسودە بۆ كێشەی وشكبوونەوەی چاوەكان، چونكە دەوڵەمەندە بە پۆتاسیۆم، لەبەر ئەوە هەموو ڕۆژێك مۆزێك بخۆ.\n-مۆز ڕەنگێكی پەمەی دەبەخشێت بە پێستت، دوو مۆز بدە لە پێستت و دوای 20 خولەك بیشۆ.\n-مۆز دەوڵەمەندە بە ڤیتامین A و پۆتاسیۆم بۆیە پێست نەرم دەكات، و دەتوانیت لەگەڵ شەكری كوتراودا تێكەڵیانبكەیت و وەك كرێم بیدەیت لە دەستەكانت.\n-بۆ پێستی چەور تێكەڵكردنی مۆز و شیر و شەربەتی لیمۆ زۆر بەسوودە بۆ پاككردنەوەی پێستی دەموچاو.\n-یەكێك لە سوودەكانی مۆز ئەوەیە كە پێست بە گەنجی دەهێڵێتەوە، جا چی بە هۆی خواردنییەوەبێت یان ئەو گیراوانەی كە مۆزی تێدایە و دەدرێت لە دەموچاو.\n-مۆز هەروەها بۆ پێستی وشك باشە، دەتوانیت گیراوەی مۆز و هەنگوین بۆ ماوەی 15 خولەك بدەیت لە دەموچاوت، دەتوانیت هەمان گیراوە بدەیت لە پێستی سەرت بۆ چارەسەری كێشەكانی قژی وشك.\n-توێكڵی مۆز گرنگە بۆ چارەسەركردنی جێگای برین و زیبكە، چونكە پێستت هێمن دەكاتەوە و ڕۆشنییەكی سروشتی پێ دەبەخشێت.\n-خواردنی مۆز نەك تەنها بۆ پێستت بەڵكو زۆر سودی هەیە بۆ تەندروستیت بە گشتی، سەرچاوەیەكی گرنگی وزەیە بە تایبەت بۆ ئەو كاتانەی زۆر هیلاكیت.\nچەند تایبەتمەندیەکی کچی پاریس کە وادەکات زۆر جوان بن!